Kos Murah Dan Paling Senang Nak Buat, Rupanya Begini Cara Sediakan Makanan Basah Kucing (Wetfood) Buat Si Bulus!

Bagi yang memelihara kucing, kos menyediakan makanan basah atau wetfood sebenarnya boleh tahan mahal juga.

Lagi pula kalau si bulus kesayangan anda ni tak makan jenis wetfood biasa dan memilih yang mahal.

Setin kecil anggaran RM3 ke atas dan hitungkanlah sendiri jika kucing kita makan setiap hari. Agak banyak kosnya.

Perkongsian beberapa pengguna facebook mengenai cara membuat makanan basah sendiri ini cukup menarik perhatian.

Paling penting cara nak sediakannya cukuplah mudah. Kos pun murah! Jom kita cuba sediakan seperti yang diajar oleh Dino Morissette di facebooknya. Jom cuba!

Bahan-bahan:
1 kg ikan sardin
2 biji lobak merah
1 cekap bayam
1 peket kecil agar-agar

Caranya:

1. Rebus ikan dan ambil isinya.

2. Kisar isi ikan tersebut bersama lobak merah dan sayur bayam dan masukkan ke dalam periuk.

3. Masukkan semua bahan dalam kuali dan masukkan agar-agar.

4. Kacau sampai agar-agar hancur dan tutup api.

5. Apabila dah sejuk, tuangkan ke dalam bekas dan biarkan mengeras.

6. Biar sejuk seketika kemudian barulah diletakkan dalam peti ais.

Siap! Selamat Mencuba

Info Ekstra!

Selepas siap disediakan masukkan dalam bekas, sejukkan dan simpan dalam peti sejuk. Agar-agar berfungsi bagi memekatkan bancuhan serta

memudahkan kucing untuk makan. Selain sayur bayam, boleh juga gunakan buah labu. Boleh juga gantikan ikan dengan organ dalaman ayam (hati, pedal, jantung dan hempedu ). Gunakan sudu plastik bila menceduk, bagi memastikan wetfood ini tidak mudah basi.

Sumber Facebook: Dino Morissette


“Tiada Lagi Yang Mengadu Lapar & Bertanya Masak Apa Hari Ni.” Kongsi Masakan Terakhir Dijamah Arwah Suami, Luahan Wanita Ini Undang Sebak

Bukan mudah menerima kenyataan orang yang disayangi pergi buat selama-lamanya. Apatah lagi perginya sekelip mata sahaja. Bukan tidak reda namun hati belum boleh menerima sepenuhnya. Lebih memilukan bila mana anak-anak kecil yang belum mengerti mula bertanyakan di mana ayahnya.

Tabahkan hati balik ke rumah. Banyak hal perlu diuruskan. Dedobot sampai-sampai terus mintak nak baring. Selesa dapat tido kat rumah sendiri. Lena nampaknya, malam tadi terganggu betul tidur dua beradik ni.

Asyik bangun meracau and merengek-rengek malam itu. Kakak Khayla berpesta dengan mainan dia. Tapi pagi-pagi lagi dah tanya mana Papa? Tak mahu makan minum asyik termenung. Mama jadi blur tiba.

Pukul 2 pagi masih terbayang lagi susuk tubuh Papa Muhammad Khairul Abdullah tiba muncul di depan pintu bilik. Dia mengadu mulut susah nak bergerak, badan dah cramp. Tak sampai seminit dia mengogoi, terus rebah tak boleh bergerak. Mengiringkan dia ke sisi, terus muntah segala isi perut.

Tanpa berlengah terus call ambulans and maklumkan adik ipar. Sambar dokumen penting, bergegas buka segala pintu dlm keadaan kaki yang masih menggigil. Dedobot ketakutan tengok keadaan papa, melalak tak berhenti-henti. Ambulans sampai terus ke hospital ditolak masuk ke zon merah. Doc sahkan serangan stroke akibat tekanan darah tinggi. Terpaksa di koma untuk elak keadaan jadi bertambah parah.

Selepas CT scan, ada ketulan darah besar di dalam teras otak betul-betul di belakang tengkuk (tempat selalu papa ngadu sakit). Tiada rawatan or pembedahan boleh dibuat. Boleh on-tube utk 2 minggu lagi tapi pengakhirannya tetap sama. Enggan menyeksa, dengan berat hati terpaksa buat keputusan melepaskan papa pergi perlahan-lahan. Papa rupanya mahu berjumpa Yang Maha Esa di sisi anak2 and keluarga tercinta.

Masakan terakhir untuk suami

Dalam satu page masakan, wanita ini berkongsi masakan terakhir untuk suaminya.

Kenangan masakan terakhir saya buat suami tercinta Muhammad Khairul Abdullah, minggu lepas sebelum terjadinya perpisahan abadi kami.  Sedap atau tak, selalunya dia makan saja apa yang saya hidangkan tanpa banyak soal. Dah takde lagi orang nak mengadu lapar and bertanya saya masak apa hari ni.

Allahummaghfirlahu warhamhu wa’afihii wa’fu’anhu. “Ya Allah, ampunilah dia dan kasihanilah dia (rahmati) dan sejahterakanlah serta ampunilah dosa kesalahan dia”. Amin Allahumma amin.

RESIPI GRILLED TERIYAKI CHICKEN

Kaedah: Panggang (Philips airfryer 180C 10 minit, terbalikkan ayam tmbh 5 minit lagi)

Bahan-bahan:
5 ketul ayam, dicuci bersih
Setgh cawan kicap lemak manis
2 camca besar cuka makan
1 camca besar minyak bijan
2 camca besar gula perang
3 inci halia, dihiris halus
1 ulas bawang putih, dicencang
Sedikit tepung jagung

Cara membuatnya:
1. Campurkan kicap, cuka, minyak bijan, gula perang, halia n bawang putih ke dlm sebuah bekas. Kacau rata n asingkan sedikit utk memerap ayam.

2. Perap ayam menggunakan campuran tadi minimum setgh jam. Kemudian panggang ayam di dlm airfryer atau oven sehingga ayam masak. Boleh juga grill di atas kuali non stick n tutup.

3. Sementara itu, sediakan sos teriyaki dgn menggunakan baki campuran kicap. Tambah sedikit tepung jagung bertujuan memekatkan lagi sos. Panaskan sebentar di atas api.

4. Salut atau glis ayam panggang dgn sos teriyaki n tabur bijan sangai sebagai hiasan. Jika mahu pedas, tambah hirisan cili api semasa memasak sos. Sedia dihidangkan bersama nasi putih and sayur celur.

Terima kasih atas semua doa, harapan and ingatan yg dititipkan. Buat Papa yang disayangi semua…bersemadilah dengan aman di sana. Moga rohmu dicucuri rahmat serta ditempatkan di kalangan orang-orang yang beriman. Curahan kasih sayangmu akan diingati buat selamanya. Amin yarabbalalamin.


6 Tips Mengajar Anak Menabung Dari Kecil

Peningkatan kos sara hidup sekarang merupakan satu isu yang tidak habis-habis diperkatakan oleh semua orang.

Jadi,kita sebagai ibu bapa haruslah mendidik dan menggalakkan anak –anak untuk belajar dalam menguruskan perbelanjaan mereka dari kecil lagi. Agar mereka tidak membesar menjadi seorang yang boros dan tidak tahu hargai duit.
.
Tabiat kewangan yang baik seharusnya dipupuk oleh ibu bapa itu sendiri dengan menjadi idola yang hebat di mata anak-anak. Pada peringkat awal ini, boleh jer ajar anak menabung bermula di rumah. Kita pupuk minat mereka untuk menyimpan dan kena mulakan daripada sekarang.

.
Bila dah makin meningkat dewasa mereka akan secara sendiri suka menyimpan kerana sudah diajar dari kecil. Dibawah ni Ahyat ada kongsikan tips yang Ahyat guna untuk anak-anak Ahyat supaya suka menabung.

.
1. Sediakan Tabung Yang Cantik
Terdapat pelbagai jenis tabung yang dijual di pasaran. Ikutlah yang mana anak kita berkenan kalau boleh carilah tabung yang cantik ataupun cari tabung lutsinar yang boleh nampak supaya mereka dapat melihat sendiri hasil simpanan mereka yang semakin banyak itu.
.
Kalau nampak ruang-ruang kosongnya, sudah tentu duit yang simpanan belum banyak. Bila mereka nampak hasil tabungan mereka, mereka akan rasa lagi bersemangat nak tambah dan terus menyimpan.
.
2. Beri Wang Saku Dan Ajar Cara Mengurus Pembelanjaan
Ini merupakan ‘pendapatan’ pertama mereka. Ajar mereka untuk belanja secara berhemah. Sekiranya kita ada sediakan bekal makanan untuk anak bawak ke sekolah, kita juga boleh berikan wang saku kepadanya.
.
Disini lah kita boleh ajar mereka, bila mereka pulang sekolah cuba kita tanya, apa yang mereka beli, berapa baki dan berapa banyak boleh mereka simpan untuk hari tersebut.
.
3. Ajar Anak Buat Matlamat Menyimpan
Ajar mereka setiap duit yang mereka simpan mempunyai matlamat. Apakah yang nak dibelanjakan setelah duit dalam tabungan cukup. Kita sebagai ibu bapa kena tanya mereka apa yang mereka inginkan dan matlmat dalam menyimpan. Contohnya anak lelaki nak beli playstation 4 ataupun patung Barbie bagi anak perempuan.
.
Disamping itu,kita juga boleh bawa mereka ke kedai dan dapatkan harga tersebut supaya mereka tahu dan teruskan bersemangat untuk menyimpan agar dapat barang yang dikehendakinya itu. Apabila sudah jelas dengan matlamat simpanan anak-anak, kaji berapa lama mereka perlu simpan dan buat jadual khas untuk perkara ini.
.
Buat jadual berkotak dan gunakan pelekat bewarna, supaya mereka boleh kenal pasti berapa jangka masa yang perlu mereka simpan untuk mencapai matlamat tersebut.
.
Ajar mereka tiada apa yang percuma dan senang nak dapat sekarang. Ayah dan emak terpaksa kerja keras untuk sekolahkan dan membesarkan mereka semua. Ajarkan mereka konsep bersyukur. Dalam proses menabung,inilah masa yang sesuai untuk kita terapkan erti nilai wang kepada mereka.
.
4. Ajar Untuk Dapat Wang Tambahan
Beritahu mereka, sekiranya mereka inginkan duit tambahan dengan cepat, mereka perlu lakukan kerja rumah atau membantu kita supaya kita dapat memberi mereka upah. Upah tersebut bolehlah mereka menyimpan untuk membeli barang yang diingini.
.
Lagi satu cara kita juga boleh mengajar mereka untuk berniaga secara kecil-kecilan, contohnya bawa mereka ke pasar lambak untuk menjual mainan terpakai mereka dan ia dapat melatih mereka mengira wang dan lebih sistematik dalam kehidupan apabila dewasa nanti.
.
5. Didik Belanja Ikut Kemampuan
Ajarlah anak-anak sejak dari kecil lagi untuk berbelanja mengikut kemampuan sendiri. Jangan berlagak kaya dan sentiasa merancang perbelanjaan walaupun ketika berada di sekolah. Didik mereka untuk tidak meminjam duit rakan jika tiada duit tetapi hanya menggunakan wang saku dengan cermat.

.
6. Berikan Ganjaran Kecil
Sesekali berikan mereka ganjaran daripada usaha mereka dalam meningkatkan tabungan. Benda yang paling simple, biarlah hadiah kecil saja namun bergantung kepada kita nak beri hadiah apa pada mereka. Contohnya, masukkan lauk kegemaran mereka, belikan buku atau belanja makan aiskrim.
.
Percayalah selepas sebulan kita akan nampak hasil dan tabung semakin penuh kerana anak dah mula tahu bila dia menabung makin banyak ibu bapa mereka akan memberi hadiah kepadanya. Hadiah ni salah satu pembakar semangat untuk mereka lebih suka menabung.
.
Kesimpulannya, kita sebagai ibu bapa perlu menjadi modal atau contoh yang baik untuk mengajar anak2 kita menabung dari kecil supaya bila besar nanti mereka jadikan satu tabiat untuk menyimpan bagi masa depan mereka juga.

Sumber: Ahyat Ishak


14 Tip Belajar Ni Anak Kena Buat. Ibu Ayah Boleh Pantau Sekali. Barulah Bantu Anak Mudah Belajar.

Sebagai seorang pelajar anda pasti mahukan teknik cara belajar yang berkesan untuk memudahkan apa yang diajarkan oleh guru di kelas. Oleh itu, di sini terdapat beberapa faktor penting yang memainkan peranan untuk dikongsikan dengan semua.

1. Menggunakan kedua-dua belah otak kanan dan kiri. Ini dapat dilakukan dengan membuat aktiviti merangsang kedua-dua belah otak tersebut.

2. Merangsang kesemua deria dalam pembelajaran. Kajian menunjukkan bahawa:

– Kita ingat 10% apa yang dibaca
– Kita ingat 20% apa yang didengar
– Kita ingat 50% apa yang didengar dan dilihat
– Kita ingat 70% apa yang dicakapkan
– Kita ingat 90% setelah dipraktikkan

3. Belajar mengikut waktu yang sesuai dengan diri (study according to your biological clock). Bagaimanapun, perlu tahu waktu-waktu yang sesuai untuk belajar iaitu sebelum tidur, selepas bangun tidur, selepas mandi air panas, selepas baca al-Quran/zikir selepas riadah dan selepas berdoa.

4. Mengulang kaji secepat mungkin. Ulangkaji ringkas selepas belajar (kita akan lupa 80% selepas belajar).  Ulangkaji sekerap  mungkin.

5. Manfaatkan kemahiran mengingat:

– Tampal nota-nota penting di dinding

– Gunakan kaedah akronim
– Tukar perkataan, ayat atau definisi dalam bentuk gambar atau rajah
– Reka cerita atau ayat mengenai konsep yang perlu diingat

6. Menyedari guru-guru adalah sumber ilmu yang baik. Tanya guru apabila tidak faham

7. Menjadikan nota-nota menarik seperti membuat corak, menggariskan isi penting dan sebagainya. Tampal maklumat yang rumit di tempat yang biasa dilihat.

8. Cekap mengatur jadual belajar: Mempunyai jadual belajar, Patuh kepada jadual, Buat jadual yang boleh diikuti

9. Sentiasa mengawasi pencuri waktu belajar iaitu angan-angan kosong, bertangguh dan malas.

10. Tidak membuang masa dengan belajar ketika letih atau mengantuk.

11. Tahu memberi ganjaran kepada diri sendiri selepas Berjaya belajar seperti membaca surat khabar, melawat rakan atau sesuatu yang menghiburkan hati.

12. Buat Persediaan awal akan memberikan permulaan yang baik dan memberi tanggapan yang positif pada guru. Untuk sentiasa awal dan mendahului, bacalah dahulu sekali atau 2 kali sebelum guru mengajar.

13. Berbuat baik kepada guru. Sentiasa menghormati dan menyayangi guru.

14. Baca doa tanda kesyukuran selepas belajar.


DIY Kabinet Dapur Sendiri, Lelaki Ini Guna Kos Hanya RM94 Sahaja Lengkapkan Dapur Miliknya!

Memasang sebuah kabinet dapur yang cantik dan lengkap dengan segala fungsi memang didambakan oleh semua wanita.

Pun begitu bukan semua orang punya citarasa sama. Ada juga yang lebih gemar melakukan sendiri dan berkreatif demi mencari kelainan di rumah sendiri.

Ada daripada kita yang gemarkan gaya luar biasa, bersahaja mahupun cara paling simple dalam menghias rumah. Begitu juga di dapur.

Cantik, kemas dan kreatif. Bukan hanya cantik dan kemas, malah ideanya ini mendapat perhatian netizen yang rata-rata sangat berminat dengan hasil kerjanya.

Pemuda ini berkongsi hasil kerjanya dengan turut menyenaraikan bajet yang diperlukan. Menarik!

“Oleh sebab ramai pm cara buat kabinet pakai rak buku tu, saya bagi gambar detail di bawah sekadar berkongsi.

Saya hanya pakai :

1) Rak Buku (Tesco)
 – RM14.90 x 6 Biji

2) Angle Bar L Shape (Kedai D.I.Y @ hardware)
 – RM3.60 (12 pcs)

3) Paku Dinding (tak pakai drill)
 – RM1 (sebungkus)

TOTAL = RM94.00

** Setiap rak, saya letak 2 pcs Angle Bar (atas & bawah) tepat pada tulang tengah tu. Tingkat atas tak perlu ikat, letak jer kat situ.

** Beban paling berat saya, lesung batu & botol pencuci.

Cantikkan hasilnya? Bukan hanya itu sahaja malah dia juga dengan sedang mempersiapkan beberapa projek DIY lain.

Next insya allah, sekarang saya tengah siapkan projek diy yang lain :

1) Sofa L Shape size 9 kaki untuk 12 orang duduk, dengan modal RM250 sahaja.
2) Buaian katil bayi dengan bermodal RM60.
3) Kitchen Hood – Penyedut Asap Dapur DIY kos dalam RM100

Hebat!

Selamat mencuba!


10 Petua Hanya Guna Penyegar Mulut Je. Antaranya Gigitan Serangga, Jerawat Dan Masalah Kaki. Memang Superb!

Sebagai seorang ibu dan isteri tentu kita sering mencari petua yang mudah dan berkesan untuk digunakan pada diri sendiri dan ahli keluarga terutama anak-anak.

Menerusi seorang wanita, Shairy Hanapiah, berkongsi petua menggunakan produk penyegar mulut untuk pelbagai kegunaan termasuk gigitan serangga dan kecantikkan diri.  Beliau juga berkongsi beberapa petua l

IKUTI PERKONGSIAN INI.

Alkisah, Anak saya kena serangga. Ubat habis. Google petua guna listerine ni. Bila try mujarab trus nak try pada yg lain. Try jugak rendam kaki dgn campuran air suam dan listerine, betul la.. lega kaki. Sengal2 pun hilang. Lepas tu apa lagi try juga pada yg lain.

Listerine adalah antara benda wajib yang akan aku beli dan letakkan di dalam tandas di rumah. Aku memang selalu berkumur dengan Listerine untuk pastikan mulut aku sentiasa wangi. Aku ajar anak aku yang berumur 9 tahun untuk amalkan perkara yang sama dan ianya memang bagus untuk gigi anak-anak yang suka sangat makan benda-benda manis.

Selain daripada digunakan untuk berkumur, Listerine juga ada beberapa lagi kegunaan lain yang bagus dan efektif yang korang tak pernah tahu. Mari aku kongsikan 10 cara kegunaan lain Listerine yang boleh korang amalkan.

10 PETUA MENARIK

1. Hilangkan bau busuk pada ketiak

Tuangkan sedikit Listerine ke atas bebola kapas atau kain putih dan sental ketiak korang. Listerine akan menghilangkan bau tengik korang tu dan memberikan bau yang lebih segar. Barulah bini korang suka kena peluk selalu.

2. Hilangkan kegatalan akibat gigitan serangga
Sapukan sedikit Listerine ke kawasan yang kena gigitan serangga seperti semut atau nyamuk. Ia membantu melegakan kegatalan dan mengelakkan kesan gigitan tadi daripada menjadi lebam. Kalau gatal nak kahwin lain, cara ni tak berkesan.

3. Membasmi kuman di mangkuk tandas
Listerine bukan hanya boleh basmi kuman di dalam mulut, tetapi juga di mangkuk tandas korang. Tuangkan sedikit Listerine dan sental mangkuk tandas tadi dengan berus. Kuman mati, mangkuk tandas korang pun berbau wangi. Jangan sampai korang teruja nak cium mangkuk tandas tu pula nanti, naya.

4. Membantu hilangkan kelemumur
Basahkan rambut dengan sedikit air, kemudian tuangkan Listerine secukup rasa ke atasnya. Urut dan usap Listerine tu ke seluruh bahagian rambut hingga terasa kedinginannya. Syoknya. Balut kepala dengan kain tuala selama 20 minit. Selepas itu, bilas kembali rambut korang. Lebih jimat daripada korang bayar treatment for scalp kat salun.

5. Menghilangkan kutu di bulu haiwan
Ramai penggemar kucing yang mengalami masalah kutu di bulu haiwan peliharaan mereka. Boleh campurkan Listerine dengan air dan spray ke bulu kucing tersebut. Selain itu, boleh juga dicampurkan dengan syampu mandian untuk digunakan ketika memandikan kucing tersebut. Confirm bertempiaran lari kutu tu nanti mengalahkan Usain Bolt.

RAWAT MASALAH JERAWAT

6. Membersihkan muka yang berjerawat
Jika korang dah beli macam-macam pencuci muka mahal tetapi jerawat korang tak hilang-hilang, jangan korang sental dengan kertas pasir terus. Cuba korang guna Listerine pula. Sapukan sedikit ke seluruh muka setiap pagi dan malam. Jerawat-jerawat degil tu akan mengecut dan hilang. Barulah berbeza rupa kau dengan jalan berturap.

7. Membasmi kuman di berus gigi

Korang selalu berus gigi untuk hilangkan kekotoran dan kuman di gigi, tapi bagaimana kalau berus yang korang gunakan tu pula berkuman? Tuangkan sedikit Listerine ke dalam gelas dan rendamkan berus gigi korang tadi selama 2-3 jam untuk mematikan segala kuman tu. Barulah korang boleh gunakan tanpa was-was.

8. Bersihkan skrin tv atau monitor computer
Spray sedikit Listerine ke atas kain dan sapukan ke atas skrin TV atau monitor komputer korang. Dijamin segala habuk dan kesan cap jari akan hilang sekelip mata. CSI Las Vegas pun takkan berjaya sabitkan korang dengan sebarang kes.

9. Hilangkan bau busuk di dalam tong sampah.
Jika korang memang malas nak basuh tong sampah di rumah tu dan korang tak suka bau sampah yang busuk, ambil kain yang tidak di pakai dan rendam dengan sedikit Listerine. Kemudian tutupkan tong tersebut dengan meletakkan kain tadi di atasnya. Listerine tadi akan menyerap bau tersebut.

10. Melegakan masalah kaki anda

Tuangkan Listerine ke dalam besen dan campurkan sedikit air dan cuka putih. Rendamkan kaki korang selama 30 minit ke dalam besen tersebut. Segala kulat dan kuman yang menyebabkan kaki korang berbau busuk dan bercagu tu akan hilang. Kulit kaki pun akan lebih cantik dan sihat. Barulah layak kaki korang tu pakai kasut Adidas NMD.

Ini antara beberapa cara lain penggunaan Listerine. Korang bolehlah cuba. Kalau tak rajin nak cuba, beli jugalah Listerine tu untuk berkumur.

Sumber: Shairy Hanapiah via cara hias ruang dapur


Jaga Hati Pasangan Supaya Makin Intim. Cara Ini Suami Isteri Kena Tahu

Masuk dunia perkahwinan, kebanyakan pasangan sering abaikan emosi dan perasaan isteri. Mungkin masing-masing penat mencari rezeki dan menguruskan hal anak-anak, tetapi dari sudut ambil hati anda tetap tidak boleh letak tepi.

Namun masalah ini boleh dibaiki, cuba ambil tahu beberapa perkara mudah ini…

1. Pegang Tangan

Sentuhan fizikal paling mudah bagi simbol cinta suami isteri adalah dengan pegang tangan tanpa diminta. Tetapi apa yang pelik kalau sudah halal, anak pula akan dijadikan satu alasan untuk pegang tangan pasangan. Perlu pasangan tahu, pegang tangan juga mampu kurangkan tekanan emosi isteri.

Cuba buat waktu isteri merajuk, lagi cepat aura positif itu muncul. Mahu lagi istimewa, sesekali paut jari jemari waktu sama-sama menonton televisyen. Atau lebih manis curi pegang tangan waktu keluar membeli belah, walau payah dengan dukung anak. Jangan pula satu pasangan di depan, satu di belakang.

2. Beli Hadiah

Isteri selalunya tidak meminta. Ada yang menghulur dia menerima. Kalau pun pasangan sama-sama mencari rezeki di luar, apa salahnya jika anda selalu ada hadiah kecil buat tambat hati. Tidak perlu yang mahal, mencukupi walau sekeping coklat. Lebih puas hati jika anda belikan makanan atau barang kesukaannya.

Waktu memberi mungkin boleh selit gurauan, semata untuk cungkil rasa cinta yang tersembunyi. Kadang penat kerja di rumah atau pejabat boleh hilang apabila mata melihat pemberian kecil dari orang tersayang. Tanda mengingati…

3. Buat Sesuatu Tanpa Disuruh

Ya, mungkin masing-masing penat tetapi jangan saling mengarah. Jika nampak sesuatu yang kurang enak depan mata, anda boleh memahami hati pasangan. Letak diri anda di tempat pasangan. Mungkin tidak sempat untuk kemas kerana anak-anak meragam. Jika mahu menjaga hati, anda sendiri boleh terus tolong pasangan.

Bertindak lebih baik daripada mengarah. Isteri, kalau nampak suami bertindak dia akan terus rasa bersalah. Jadi automatik, esok-esok hari kerja harian anda lebih dijaga kerana tidak mahu apa yang suami buat sendiri, terulang seperti hari sebelumnya.

4. Pujian tanda menghargai

Wanita lebih bertindak dan rasa dihargai jika suami selalu memuji. Mungkin hidangan tidaklah begitu istimewa, tetapi jika anda pandai ambil hati, isteri pasti lebih rajin masuk dapur walau penat seharian bekerja. Andai tidak begitu memuaskan, anda boleh sampaikan dengan cara lebih positif. Awas, jangan kritik kalau bab makanan yang dimasak. Nak menegur bab masak, suami kena sama-sama masuk dapur.

Mahu lagi romantis, saling berebut saat menyuap depan anak-anak. Anak-anak tengok pun, pasti mereka dapat baca isi hati kedua ibu bapa yang sedang bahagia.

5. Belajar mendengar

Memang tidak pelik kalau isteri selalu bercerita hal remeh sampai bertukar jadi bebelan. Saat mereka bercerita bukan kerana suka-suka ya, itu kerana mereka rasa tertekan dengan keadaan yang dilalui. Walau anda rasa perkara yang dikongsi agak tidak penting, tetapi belajarlah menjadi pasangan yang memahami. Faham saat pasangan berduka kerana sikap wanita, hanya meluah mereka akan rasa lebih puas dan disayangi.


Marah Anak Isteri Bukan Cara. Deep Sungguh Perkongsian Bapa Ini

Marah anak jangan sesekali pukul muka. Marah isteri jangan sesekali tengking depan anak, pukul muka jauh sekali. Para suami kena tukar, nak marah isteri bagi bunga, peluk isteri, ungkit perkara yang baik pernah isteri buat terhadap kita. Marah anak, pukul kemudian, peluk anak, cium anak. Doa waktu peluk bagi anak dengar.

PELUK bukan perkara biasa. ia POWER, ia merembeskan HORMONE yang baik. Hormone dopamine secara automatik akan dirembeskan apabila kita Memeluk pasangan atau anak, begitu juga dengan hormone oxytocin. Ia buatkan kita tenang dan bahagia. Marah akan bertukar kepada tenang apabila kita bertindak dengan baik.

Bahagia apabila kita melihat pasangan, anak-anak hati kita akan tenang. Untuk Rasa perkara ini, perlukan satu usaha. Marah bukan selesaikan masalah, bukan datangkan bahagia,ketenangan. Marah,tengking,memcaci maki jauhkan rahmat Allah s.w.t dalam kehidupan kita.

Buat apa nak tengking anak isteri/suami?

PELUKLAH.

Klik disini untuk lebih banyak dapat ilmu kawal emosi:https://proparenting.onpay.my/order/form/mainupsell-billplz/LelakiBurQa

-EncikMatt-
#LelakiBurQa

Sumber: FB Muhammad Hassan


‘Bukan Calang-Calang Makanan Kampung Ni.’ Bekalkan 400 % Vitamin A! Pakar Otak Listkan 7 Khasiat Keledek Ungu, Rupanya Ramai Tak Tahu.

Biasa makan keledek tak? Tentu ada yang pernah menikmati makanan ini bersama nenek atau ibu ayah di kampung.

Sebenarnya keledek ini banyak khasiat yang ramai tak tahu. Bukan calang-calang makanan kampung ini.

Rupanya telah terbukti mempunyai banyak manfaat untuk kesihatan tubuh badan kita. Patutlah orang dulu-dulu suka makan keledek.

Nak bagitau KELEDEK UNGU adalah SUPER FOOD.

Anti oksida tinggi. Juga anti radang. Bagus untuk OTAK. Bagus untuk usus.  Saiz sederhana besar bekalkan 400% vitamin A.

Vitamin A untuk apa?

Vitamin A perlu untuk kulit. Untuk mata. Zaman ber’smart phone’ penting ambil vitamin ini. Supaya mata tajam menikam walau dalam kelam. Pandangan tidak suram.

Dalam kajian yang dimuat di Journal Food Functional 2015, KELEDEK UNGU turunkan uric asid sebanyak 30%. Terima kasih pada anti oksidanya – anthocyanins.

Banyak lagi kebaikan KELEDEK UNGU.

Dengan fiber yang tinggi ia tinggikan rasa kenyang. Laporan tentang ubi ini turunkan berat badan ada di Journal Nutritional Research 2011. Berat turun seawal minggu ke 4.

Boleh cuba. Masak dengan kreativiti masing masing. Yang penting hidup akan lebih sihat.

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz

Bintang Kecil: Masa Berbuka Rebutlah Pahala Banyak-Banyak

Jangan makan sampai berlebihan sangat sampai tak boleh buat amalan lain lepas berbuka nanti. Ingat tu kawan-kawan, berbuka puasa biarlah secara bersederhana. Kumpul banyak sikit pahala waktu berbuka nanti. Saksikan 1001 Malam di Youtube Channel Bintang Kecil bermula 1 Ramadan ini pada jam 6.30 petang bersama pengacara PU RIZ. Jangan lupa kawan-kawan Bintang Kecil semua!

Disokong Sepenuhnya Dari: TATEH, jenama yang Prihatin, Selesa dan Dipercayai.

Follow dan subscribe Youtube Channel Bintang Kecil
#BintangKecil #KitakanJuara #1001Malam


Suami Isteri Positif Covid-19, Empat Anak Masih Kecil Tiada Siapa Jaga. Tarik Perhatian Untuk Dibantu!

Ahli Parlimen Wangsa Maju, Datin Paduka Tan Yee Kew di lihat menerusi kemas kini di akaun Facebooknya memaklumkan seorang ayah kepada lima orang anak yang dikenali sebagai Ikhwan sedang menjalani kuarantin di rumah sementara isterinya dan seorang anaknya berusia sebulan menerima rawatan di hospital.

Menurut beliau lagi, keadaan itu menyebabkan Ikhwan terpaksa menjaga anak-anaknya walau sedang menjalani kuarantin di rumah.

“Ikhwan telah disahkan positif covid dan sedang dikuarantin dirumah. Ketika dia bercakap dengan saya, terasa betapa risau dan kusut dirinya. Isteri dan bayi berusia sebulan telah dimasukkan ke hospital, tinggallah dia bersama 4 orang anaknya yang masih kecil berumur antara 1 hingga 5 tahun dirumah. Tiada siapa pun yang dapat membawa anak-anaknya ke klinik untuk ujian calitan Covid pagi esoknya.

“Saya amat terkejut bila mendapati pesakit covid yang sepatutnya dikuarantin, tetapi harus bergerak ke sana sini dirumahnya untuk menjaga keperluan anak-anaknya, termasuk memberi makan bayi berusia setahun kerana tiada orang dewasa lain dirumah.

“Banyak perkara perlu saya selesaikan dalam jam-jam berikutnya. Saya perlu segera menguruskan ambulans untuk membawa anak-anak ini membuat ujian calitan kerana tiada sukarelawan yang sanggup membawa mereka ke hospital atas sebab keselamatan.

“Jika tiada ambulans, saya sendiri perlu membuat ujian calitan kepada semua anak-anak dirumah ini seperti yang disyorkan Klinik Kesihatan.

“Ikhwan sememangnya tidak perlu berada diposisi ini untuk menjaga anak-anaknya. Saya terpaksa menguruskan permit perjalanan untuk ibunya di Puchong ke Wangsa Maju untuk membantunya. Seterusnya, rumah juga perlu disanitasi. Setelah melalui banyak kesukaran, akhirnya semua selesai,” menurutnya dengan panjang lebar.

Keadaan Semakin Serius

Yee Kew menjelaskan  lagi, “Pagi ini, saya dan pembantu datang ke rumahnya dengan memakai PPE penuh, lengkap dengan pelitup muka, kit ujian calitan covid. Ketika dalam perjalanan, saya diberitahu, keadaan Ikhwan bertambah serius. Dia mengalami kesukaran untuk bernafas dan berasa lemah serta tertekan.”

“Saya katakan kepada Ikhwan, bertenang! Semuanya akan baik-baik sahaja.
Nasib baik, pasukan sanitasi tiba tepat pada masanya dan ambulans juga sampai serentak.

“Selesai proses sanitasi rumah, Ikhawan dan anak-anaknya sudah sedia untuk ke hospital dengan ambulans,”katanya lagi.

Mohon Doakan

Yee Kew juga mohon agar kita semua sama-sama mendoakan agar keluarga ini segera sembuh.

“Marilah kita sama-sama doakan, kesembuhan yang cepat kepada keluarga Ikhwan. Saya menantikan saat untuk berjumpa dengan anak-anak perempuannya yang comel dan membesar dengan kuat dan sihat!

“Inilah kehidupan seorang ahli parlimen ketika pandemik!,” kongsinya.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Playdoh Selamat Untuk Anak. Murah Dan Mudah Nak Buat. Wanita Ini Kongsi Cara Buat.

Benar, permainan yang melibatkan gajet boleh menganggu motor halus kanak-kanak. Tiada gerakan jari yang sempurna apabila hanya membiarkan anak bermain dengan gajet.

Selain itu, untuk memantapkan kemahiran motor halus anak, salah aktivitinya adalah membiarkan anak-anak bermain dengan menguli adunan doh.

Perkongsian viral oleh Norakmawati Sabudin,  memberi manfaat kepada anak. Permainan yang selamat.

Terjaga dari tdo baru duk teringat esok ank kena bw playdoh nk buat biskut pecahan utk bdk darjah 1.

Gigih la bangun kita godek masak playdoh..org lain kalut duk buat kuih..kita masak playdoh.
Bhn2 nk pakai garam halus kita hentam garam bukit himalaya..nk blend grm kasar blender kering rosak plak…
Ok siap! kasi wrap doh jgn masuk angin….Dah boleh masuk tdo dgn tenang…
Belajar rajin2 sampai pandai ye ank mama

Resepi playdoh selamat utk kanak2..
1cwn tpg gandum
1cwn air mendidih+pewarna siap2
1/4cwn grm halus( tujuan antikulat spya doh tahan lama.
2sdb minyak msk/bby oil pun boleh
1sdb cream tartar(kalu ade letak ye,sy xletak tp sy ganti 6sdb cuka mkn )ok je nmpk kejadian ..gunanye utk doh lembut & xberderai.

Masuk dlm periuk.
Gaul sebati,masak sekejap atas api kecil..
Angkat, uli sampai cantik halus.

SIAP!

**Edit..yg tanye tahan lame ke tak tu..bergantung cara penyimpanan kite..kalau lepas main terus simpan dlm bekas,jgn terdedah terlalu lame..setakat 2-3 jam ok lg..lg elok wrapkan dgn plastik wrapping tu dulu doh tu baru simpan dlm bekas kedap udara..
Kalau nmpk kering boleh titiskan sikit minyak n uli sebati semula..tu je nk bgtau..

Selamat mencuba!


Didik Anak Adab Masa Makan, Jangan Asyik Main Gajet. Ibu Luahkan Rasa Hati. Deep!

Memang mudah nak makan jika ibu ayah bagi anak main gajet, tapi kena tahu kesannya. Apa pun, seeloknya didik anak adab masa makan, bukannya asyik main gajet.

Ikuti luahan hati ibu ni Liyana Raya  yang dipaparkan di laman facebooknya.

Tolonglah….
WAKTU MAKAN BUKAN WAKTU YANG SESUAI UNTUK TENGOK GADGET!

Bab tengok gadget ni saya takde masalah sangat….

Tapi kalau dah salahguna gadget waktu anak sepatutnya menjalankan rutin harian UTAMA dan ASAS seperti makan…..

Maka HENTIKANLAH!

Rimas sungguh saya tengok di mana2 saja……. anak2 kecil tengok gadget masa makan. Ni bukan kat KL je tau,satu Malaysia benda ni dah berleluasa!!!!

Masa makan kot…. banyak adab nak ajar anak kecil tu! Banyak kemahiran nak ajar anak kecil!

Islam dah menggariskan adab masa makan yg sepatutnya buat apa:
✏Sebelum makan basuh tangan.
✏Baca doa makan.
✏Makan pakai tangan kanan.
✏Ambil makanan dekat dulu kemudian yg jauh. Utk anak kecil,time dia nak yg jauh,boleh ajar dia meminta naaaakkk…..
✏Makan dengan mulut tidak berbunyi.
✏Makan dengan tertib dan teratur.
✏Makan dlm keadaan duduk.

Dah kalau asal masa makan je,anak hadap gadget,apa adab masa makan yg anak belajar?

Kemahiran motor halus yang dapat memberi manfaat kpd anak masa makan:
✏Kekuatan jari jemari: Anak mencubit makanan,mengoyak,menggenggam——> benda asas utk kekuatan jari jemari mcm ni kalau anak dapat,bila sampai masa utk menulis nanti,dah mudah nak menulis tau!
✏Koordinasi tangan dan mata: Masa makanlah masa yg sesuai utk anak tracking makanan yg jatuh tu kat mana,nak ambil makanan dengan cara mencapai,menggenggam,pusing tangan dan banyak lagi. Ni kemahiran ni penting time nak menulis esok—->nak track setiap perkataan dan huruf yg tertulis di papan hitam tu dah mudah.

Kalau tengok gadget,anak touch screen tu pakai satu jari je. Apa yg anak dapat dengan sentuh benda alah tu dengan satu jari????? Kemahiran apa yg anak dapat? Mai tolong habaq sat!

Kemahiran pengurusan tingkah laku ketika makan:
✏Ini memang kena kerjasama mak dan ayah. Masa makan kena duduk. Utk anak kecil di bawah 2 tahun,masa makan biasanya mereka suka bergerak. Tak payah kejar sangat. Anda duduk banyak takpe. Sampai masa nak suap makan,anda gerak ke arah anak dan suap sambil panggil namanya.
✏Kalau anak suka sangat nak bergerak dan mak ayah susah nak makan,berkorbanlah sekejap… sorang makan dulu sorang lagi layanlah anak sementara pasangan tengah makan. Tak rasa enjoy makan sama2? Tak payah la fikir sangat nak enjoy kalau dah ada anak. Sendiri yg nak anak kan… maka kena la berkorban apa saja. Kalau rasa tak sanggup nak berkorban tahap mcm ni,tak payah ada anak! Setel masalah. Lagipun nak susah sekejap time anak masih kecil je…nikmatilah saat kejar mengejar anak mcm ni …. bukan seumur hidup! Nak ajar anak berdikari mcm mana dah kalau tak sanggup nak berkorban sampai mcm ni sekali????
✏Tingkah laku mendengar arahan dan fokus terhadap rutin dapat dibentuk pada ketika ini. Pada waktu inilah,anak belajar utk fokus. Fokus bukan bermaksud duduk diam. Fokus di sini adalah fokus kpd apa yg dimakan,bagaimana nak makan,mengeksplorasi tekstur dan kepelbagaian rasa makanan membantu kebolehan mendengar arahan dan fokus pada ketika ini.

Dah kalau time makan tengok gadget,pemikiran anak fokus kat gadget… dah tu bila masa nak fokus kpd perkara yg lebih besar dlm hidup kalau fokus kpd rutin harian pun dah terjejas mcm ni? Bila kat sekolah,cikgu complaint anak tak fokus,nak melenting pulak kat cikgu???? Ewah ewah… awak tu yg buat anak jadi tak fokus,cikgu pulak yg kena! Sendiri punya anak,sendiri la yg latih mcm mana! Setakat benda rutin harian mcm ni pun tak reti nak adjust dan latih anak,jangan salahkan org lain pulak! Segalanya bermula dari rumah ya. Dari kita ibu dan ayah si anak. Bukan dari org lain.
✏Bila anak fokus kpd makanan,anak dapat menikmati makanan. Bila dia rasa nikmatnya makanan ni…. baru dia rasa tenang dlm hidup. Org yg tak tenang masa makan,tak enjoy rasa makanan…..tak nikmat hidup sebab kita hidup ni kena rasa banyak benda yg ada. Sia2 je hidup ni digunakan utk tengok gadget. Lebih baik menikmati makanan,baru ada feel nak hidup.

Waktu makan waktu yg sesuai utk latih oral motor anak:
✏Saya tiada sekatan dlm memberikan anak makan dan explore kepelbagaian dan tekstur makanan sebab dengan cara inilah,saya tahu… otot mulut anak berfungsi dengan baik.
✏Anak yang melalui proses makan tanpa gadget amat mudah nak bertutur dan berkomunikasi berbanding anak yg makan dengan gadget.
✏Anak yg melalui proses makan tanpa gadget juga adalah anak yg jenis tidak memilih makan sangat. Bila anak makan dengan gadget,mereka tidak lihat sangat kpd apa yg disuap menyebabkan mereka akan mudah memilih utk sesetengah tekstur dan rasa makanan. Dah dia dok lihat gadget,tak lihat makanan…. memang tak nikmatlah nak rasa kepelbagaian rasa dan tekstur makanan.

Kuman masuk dlm mulut anak masa anak makan sepah2?
Saya tiada masalah dlm bab ni. Sebab saya nak persiapkan anak utk kehidupan berdikarinya,jadi saya tak sekat kuman masuk badan sebab utk anak saya bertahan,dia kena develop ketahanan badan melawan kuman yg masuk. Besides,kuman menang ada di mana2. Setakat kuman asas masuk dan create antibodi melalui reaksi batuk demam selsema,saya tiada masalah. Kalau kuman asas ni anak saya dah hadapinya dengan baik melalui demam,maka utk kuman2 besar yg masuk nanti,anak saya boleh bertahan??org yg tak pernah allow anaknya kena jangkitan kuman hanya akan menyebabkan anaknya tiada ketahanan badan. Nak anak develop ketahanan,kena dedahkan juga dgn kuman2 tertentu. Anak yg tak didedahkan,tiada antibodi atau protection yg dpt diberikan kpd badannya utk lawan kuman2 tersebut maka sistem imunisasi anak mudah lemah. This is life. Suka atau tidak,terpulang. Saya nak prepare anak utk dlm setiap apa jua keadaan sekalipun,anak saya boleh survive. This is how i do it.

Eh,dah bagi baby makan fries?
Saya respect ya setiap pemilihan ibu bapa utk bagi anak makan unhelathy or healthy food tu mcm mana. I have priority on what i do. Anak2 saya,sentiasa saya sediakan utk menghadapi keadaan yg teruk sekalipun supaya anak saya boleh survive. Dlm keadaan yg tiada makanan sihat suatu hari nanti,saya kena pastikan anak saya boleh makan banyak rasa dan tekstur makanan yg ada. Saya ada target dlm apa yg saya ingin capaikan. Jika anda target utk beri anak anda healthy food saja,saya respect but please jangan samakan saya dengan anda. Saya ada ilmu kenapa saya buat begini. Saya tahu mcm mana ototo mulut berfungsi,deria di setiap badan berfungsi,how do they develop into cognitive aspects sampai academic and mental health aspects. Saya tak pandang pada satu aspek sahaja…. again,point utama di sini adalah utk makan tanpa gadget.

Apa yg gadget boleh buat utk anak anda jika anda memilih utk bagi anak gadget ketika makan? Boleh fikirkan tak drpd apa yg saya dah tulis kat atas? Kalau makan kat kedai mcm disaster rasanya,mulakan dari rumah dahulu.

Tolong…. saya RIMAS tengok anak diberi gadget ketika makan. Begitu juga dengan ibu bapa on gadget ketika makan.


Ibu Di Usia 64 Tahun Kembali Jadi Pengantin Baharu, Usahawan Terkenal Luah Syukur

Inilah dikatakan jodoh. Dalam usia sebegini kembali menjadi pengantin baharu. Ibu kepada usahawan terkenal, Datuk Azril Mohd Radzi, 37, selepas ibu tercinta, Wan Zaiton Megat Othman selamat bernikah dengan lelaki pilihannya, Baharom Othman, 67, di Shah Alam, Selangor, semalam.

Hari bahagia itu dikongsi menerusi Instagram milik usahawan kosmetik dan hartanah ini. Berkongsi beberapa keping gambar, kegembiraan jelas terpancar pada riak wajah ibu tersayang, membuatkan Datuk Azril luah rasa syukur.

IBU BERGELAR PENGANTIN BAHARU SELEPAS 18 TAHUN HIDUO SENDIRIAN

Hari yang bermakna buat mama. Harini diijabkabul. Di usia emas 64 tahun jadi pengantin baru. Setelah hampir 18 tahun hidup bersendirian…

Sebab tulah saya jarang share gambar keluarga. Saya tahu betapa perit menjadi ibu tunggal dan bermadu

BANGKIT DEMI KELUARGA

Menurutnya, tidak menyangka setelah 18 tahun rumahtangga dibina akhirnya musnah. Namun, perkara yang sudah lepas usah dikenang, dia terus melangkah untuk mengubah nasib keluarga.

Sekadar berkongsi.
18 tahun lepas tak pernah saya terfikir rumah tangga orang tua saya akan tersadai…
Melihat mama bersedih masa-masa membesarkan anak-anak. Bukan perkara mudah.
Hati manalah yang tak sama dukacita

Yang lepas biarlah berlalu. Masa tu saya bangkit selalu pujuk diri. Tempoh itulah jugalah saya berjuang. Nak ubah nasib diri, mama & keluarga.

Alhamdulillah saya pandang yang baik-baik. Bilamana Allah datangkan ujian
Sebab Dia nak bagi yang lebih indah. Syukur percaturan Allah tu yang terbaik. Saya doakan yang terbaik buat mama & uncle.


“Bahagia Kita Sorok Sikit, Biar Takat Kita Dan Anak-Anak Yang Raikan.” Deep Pesanan Ustazah Ni.

Semua pasangan pastinya inginkan kebahagiaan hingga till jannah. Malah ada yang suka berkongsi kebahagiaan hidup bersama pasangan dan keluarga dimedia sosial.

Biarpun tujuan untuk berkongsi cerita tetapi tanpa sedar ia barangkali mengundang sikap riak dalam diri. Malah boleh menjadi pencetus rasa cemburu yang melihatnya.

Sebagaimana pesanan seorang Ustazah ini begitu menusuk jiwa untuk kita muhasabah diri.

Ikuti perkongsian Ustazah Aminah Mat Yusoff

1. Pesan orang tua, jangan seronok sangat cerita kisah hidup kita, family kita pada orang lain. Kisah bahagia, kejayaan, anugerah, hadiah, penghargaan, derita, sengsara, keperitan hidup dan macam-macam lagi. Sekarang baru saya faham kenapa. Ketika 10 orang mendengar cerita kita, mereka menerimanya mengikut kefahaman dan emosi masing-masing. Tafsiran mereka tidak sama dengan niat kita. Jika emosi penerima baik, maka baiklah jalan ceritanya. Jika sebaliknya, itulah yang buat kita sengsara.

2. Bahagia kita sorok sikit, biar takat kita dan anak-anak yang raikan. Kita tak tahu apa rasa hati orang yang melihat, yang baik pasti mendoakan tapi yang tak baik akan berusaha untuk menghancurkan.

Seburuk mana pasangan kita, cubalah cari baiknya untuk pujuk dan sejukkan hati. Benda yang buat kita menyesal tak sudah ialah bila menceritakan kelemahan pasangan kepada orang lain.

3. Anak kita, sehebat mana bakatnya, secerdik mana akalnya, sebanyak mana pencapaiannya, banyakkan bersyukur. Tidak salah kita meraikan di media sosial tapi kesannya hanya Allah sahaja yang tahu. Tanpa sedar kita membuatkan dirinya dalam bahaya.

Begitu juga dengan ragamnya, tantrumnya, buruk perangainya, Urusan anak-anak dan keluarga kita simpan elok-elok dari pengetahuan umum. Anak kita ada kekurangan, tanggungjawab kita cukupkan. Bila anak kita kurang akhlak, tanggungjawab kita penuhi tangki nuraninya.

4. Mak ayah kita, jika banyak kekurangan, berantakan, siang malam gaduh, kuat membebel dan sebagainya simpanlah ia rapat2 dari pengetahuan umum. Kesian..Jangan duk cerita pada orang, walaupun niat kita baik tapi manusia lebih cenderung untuk menghukum berbanding mengadili. Jangan marah jika suatu hari kelak mak ayah yang kita sayangi diburuk-burukkan dan dipandang sinis.

5. Diri kita, jaga baik-baik.. Hiasi peribadi. Jika ada kebaikan yang ingin dikongsi jangan nisbahkan pada diri, takut timbul rasa riya’ dan ‘ujub. Hidup nie kena teliti dan hati-hati. Biar emosi kita meronta-ronta ingin dipuji dan disanjung daripada kita menjunjung bumi menongkat langit.

Moga kita muhasabah diri bagi memastikan hidup lebih baik dan sejahtera bersama keluarga.

Sumber: Aminah Mat Yusoff


“Bangga Sebagai Anak, Abah Kerja Tak Kira Waktu..”-Anzalna Titip Kata Semangat Buat Bapa!

Tiada angin tiada ribut, tiba-tiba sahaja berita yang agak mengejutkan diterima berikutan pemecatan Prof. Dr. Md Nasir Ibrahim selaku Ketua Pegawai Eksekutif Perbadanan Kemajuan Filem Nasional Malaysia (Finas).

Bahkan bapa kepada pelakon Anzalna Nasir  juga akui terkejut selepas menerima surat penamatan perkhidmatan tersebut dan turut merasakan dirinya dizalimi.

Sebagai anak, Anzalna tepat menyifatkan bapanya sebagai seorang yang begitu komited untuk memartabatkan industri filem tempatan.

Menurut Anzalna di akaun Instagramnya lagi, selain keluarga, masih ramai orang di uar sana yang menghargai segala usaha bapanya sepanjang memegang tampuk kepimpinan FINAS.

“Bangga sebagai anak. Abah amat prihatin soal pembangunan industri filem tempatan. Kerja tidak pernah mengira waktu.

“Ramai yang memuji abah tapi mungkin rezeki tidak menyebelahi abah ketika ini.

Pada masa yang sama Anzalna juga turut reda dengan ujian yang menimpa ayahnya, meskipun begitu tetap positif dan yakin pasti ada hikmah yang tersendiri daripadaNya.

“Tetapi setiap kepayahan atau kesusahan, Allah akan balas dengan kemanisan jua akhirnya, apatah lagi bila abah ikhlas dalam kerjaya. Im always here for you dad.. I LOVE YOU, YOU ARE THE BEST!

Baca artikel menarik lain di sini:


Hadiah Suami Motosikal, Hasil Kumpul Beli Emas 1 Gram Setiap Bulan. Sweet!

Zaman sekarang ini, perbelanjaan isi rumah semakin tinggi. Dengan komitmen anak-anak dan keperluan rumah, menuntut sejumlah perbelanjaan yang besar.

Sehubungan itu, ada wanita berkerja dan juga surirumahtangga yang berniaga secara atas talian. Saling membantu dan melengkapi ini dan tidak berkira akan menjadikan keluarga itu lebih harmoni.

Begitu dengan perkongsian seorang wanita, yang merupakan surirumahtangga yang berniaga secara online, tidak kisah mengadaikan gelang emasnya untuk membeli hadiah motosikal baru kepada suami tersayang.

Hasil keuntungan perniagaannya setiap bulan beliau akan membeli emas walaupun hanya 1gram.

Ikuti perkongsiannya.

HARGAI PERGORBANAN SUAMI

Banyak sudah suami berkorban tenaga bantu saya jaga anak dan cod barang custmr tak kira bila custmr nak..kadang balik kerja tak sempat rehat terus keluar cod..

Saya hanya suri rumah yang berniaga online ,bila ada untung sikit saya akn pastikan tiap bulan mesti beli emas walaupon 1gram..atas saranan suami gak suruh beli emas..x rugi katanya.

Gelang ni saya beli hasil gadai barang kemas yang kecik2 tu..tapi Alhamdulilah dah tebus da..

Jadi sekarang saya “hantar asrama” semula untuk beli hadiah moto idaman suami…saya beli motor ni cash je sebab suami tak tahu lagi.

Semoga suami saya makin bersemangat keluar rumah mencari rezeki buat keluarga kecik kami. Doakan saya berjaya tebus balik “anak” saya ni ye..amin ya mujib.

Ini namanya saling melengkapi antara suami isteri.

Sumber: Chienta Mul ‘aien II


Rahsia Cantik Seluruh Wajah, Hanya Patuhi 5 Langkah Alami Ini Sahaja. Wow hebat!

Walaupun lambakan produk di pasaran, tetapi bukan semua daripada kita sesuai menggunakannya secara bebas. Adakalanya produk ini buat muka jadi lebih teruk malah kulit wajah naik berjerawat.

Mungkin kurang sesuai dengan jenis muka kita atau mungkin juga bahan yang digunakan kurang serasi dan mesra dengan jenis kulit kita. Memilih produk berbentuk organik memang disyorkan namun selalunya produk dengan bahan organik ini harga boleh tahan juga.

Jadi, nak selamat dan berkesan dan paling penting tak gunakan kos, ada baiknya kita cuba petua alami untuk cantikkan kulit wajah. Sambil-sambil memasak, lebihan barang-barang dapur ini boleh anda gunakan ke muka. Senang jer!

Ikuti 5 langkah ini. Usahakan cantik seluruh wajah.

#Langkah 1 -Naikkan Seri Muka
Basuh muka dengan air basuhan beras yang ketiga. Kemudian bilaslah dengan air selama 10 minit. Untuk kulit yang berpanau atau bintik putih, ambil halia dan tumbuk, kemudian letakkan pada kawasan berpanau.

#Langkah 2 -Licin Dan Merahkan Wajah
Ambil tomato dan lecek halus. Letak pada wajah dan biarkan selama 20 minit. Bilas dan amalkan 3 kali seminggu.

#Langkah 3 -Hilangkan Parut
Tumbuk kulit kayu manis hingga lumat dengan sedikit air. Bancuhkan bersama bedak sejuk dan ratakan pada parut. Lakukan sekerap yang mungkin sehingga parut beransur hilang.

#Langkah 4 -Tegangkan Kulit Muka
Ambil timun dan sagat halus kemudian masukkan sedikit tepung ubi kayu. Bancuh agar jangan terlalu cair atau terlalu pekat. Cukup hanya mampu melekat dengan baik pada wajah. Sapukan pada muka dan biarkan kering. Bilas dengan air bersih dan amalkan petua ini.

#Langkah 5 -Merahkan Bibir
Sapu madu asli pada bibir setiap malam sebelum tidur. Amalkan selalu dan insyallah bibir akan mekar dan merah dengan asli.

Wanita Lebih Cantik Jika?

Tak Merokok
Merokok memang bawa kesan pada kesihatan. Wanita kalau boleh jangan merokok kerana ada kesannya pada kulit. Nak kulit cantik dan sihat selalu ada baiknya jangan merokok.

Makan Banyak Buah
Buah memang banyak kelebihannya. Menurut pakar motivasi, amalkan makan buat ketika sebelum makan adalah yang sepatutnya dilakukan oleh kita. Menikmati buah selepas makan akan menyebabkan perut menjadi kembung kerana terlalu banyak air. Nak perut cantik? Jadi makanlah buah sebagai appertizer, bukan selepas makan!

Pilih Air Kosong
Seeloknya, minumlah air kosong sahaja selepas mengambil makanan dan elakkan air manis yang tidak menyihatkan. Jika boleh, contohilah Nabi kita yang tidak minum selepas makan. Itu lebih baik!


Wanita Ini Kongsi Nota Tazkirah Terakhir Allahyarham Datuk Seri Abu Hassan Din

Dalam  hayatnya pendakwah yang berusia 72 tahun, Allahyarham Datuk Seri Abu Hassan Din pernah menitipkan beberapa pesanan buat ahli keluarganya, masyarakat dan para pendakwah yang masih berjuang di atas muka bumi ini.

Ikuti nota takzirah Allahyarham yang dicatatkan oleh wanita ini, Wawa Shauqi yang sungguh bermanfaat.

Nota kuliyah terakhir Ustaz Abu Hasan Din bertajuk Di Ambang Ramadhan.

Alang-alang dah buat notanya, saya kongsikan di sini supaya mana-mana sahabat yang tak dapat play video ustaz, boleh baca semula nota saya. Semoga dengan usaha kecil ni, ada pahala yang mengalir buat Allahyarham Ustaz, insya Allah.


“Semangat Tu, Jatuh Tetap Bangun. Anak Umi Betul, Muka Pun Sama.” Suami Ardell Kongsi Gelagat Anak Belajar Berjalan!

Wajahnya yang cukup manis tatkala mengukir senyuman membuatkan ramai yang geram, apatah lagi melihat gelagatnya yang cukup aktif.

Walaupun baru 10 bulan, namun anak pasangan Nadzmi Adhwa dan Ardell Aryana ini sangat ligat. Kini Dia sedang belajar berjalan. Walaupun baru beberapa langkah namun sudah jatuh, namun tetap bangun dan bersemangat untuk mencuba lagi.

Memang cepat betul Urwa  atau nama sebenarnya Arwa Malaikha Urwa ni nak ‘dapat kaki’ ye. Perkongsian tersebut dimuat naik oleh Nadzmi menerusi laman instagramnya.

Menerusi perkongsian tersebut, dilihat Nadzmi memberikan kata-kata semangat buat anaknya untuk terus mencuba walaupun beberapa kali terjatuh.

Ada budak 10 bulan dah start nak jalan. Terkedek kedek 🤣 Good job Urwa 🥰 Dont give up !

Memang kuat dan kental seperti ibunya. Itu antara komen dan reaksi warganet apabila melihat video tersebut.


Rahsia Pelukkan Yang Suami Isteri Kena Tahu. Pastinya Setiap Hari Mahu Dipeluk!

Setiap pasangan tentunya inginkan hubungan yang bahagia hingga akhir hayat. Dalam tempoh itu pelbagai perkara yang harus dilakukan untuk memastikan hubungan makin intim. Ia termasuk kerap memeluk pasangan. Ketahuilah bahawa banyak manfaat daripada pelukkan ini.

Tahukah anda bahawa:

✔ Kebanyakan suami tidak memahami mengapa isteri sangat suka apabila dipeluk.

✔ Bagi suami, pelukan hanyalah pertautan fizikal, dan ada kalanya merimaskan.

✔ Sedangkan bagi isteri, pelukan menyimpan erti lebih mendalam dan memberi manfaat besar bagi kesihatan jiwa.

✔ Pernah seorang kenalan wanita mengadu kepada saya, semangatnya lemah kerana suami tiada di rumah dan jarang memeluknya.

✔ Bila suami memeluknya, baru terasa semangat dan tubuh menjadi lebih bertenaga.

✔ Walaupun ia mungkin benar dari sudut psychology, tetapi dari segi physiologinya juga mengatakan ‘pelukan mesra suami mampu mengeluarkan hormone oxytocin’ dalam tubuh isteri dan memberikan kesan tersebut.

Oleh itu para suami…..

peluklah isteribelai lembut rambutnyasentuh wajahnyagosok lembut lengannyakaitkan jari-jemari tangan anda dengan jari-jemarinyagosok lembut punggungnyasentiasa menjaga pandangan mata anda dengan matanya.

Pelukan membuatkan pasangan merasa lebih dekat dan intim.

Bagaimana pulak pelukan suami tu boleh buat isteri kurus?

Camna tu tak tahu la pulak tapi menurut kata Pakar motivasi Datuk Dr. Mohd. Fadzilah Kamsah, pelukan dan sentuhan suami kepada isterinya ada pelbagai kebaikan kepada si isteri juga kepada si suami antaranya:

Pelukan suami dapat mengurangkan tahap kolesterol dan meningkatkan kesihatan isteri. Oleh itu suami yang inginkan isterinya menurunkan berat badan digalakkan peluk isterinya lebih kerap.

Seorang suami yang memeluk isterinya untuk sekurang-kurangnya 10 saat setiap pagi akan panjang umurnya lima tahun. Ini kerana pelukan dan sentuhan boleh menyebabkan tubuh manusia mengeluarkan pelbagai hormon termasuk endorfin yang baik untuk kesihatan tubuh.

Hormon endorfin adalah sejenis bahan kimia semula jadi yang bertindak sebagai penahan sakit dan mengurangkan keresahan.

Selain itu pelukan dan gurau senda antara suami dan isteri juga merupakan sunah Rasulullah s.a.w.

Hubungan seks dalam penuh rasa kasih sayang juga dapat membantu pasangan untuk awet muda dan berketerampilan menarik. Wanita yang mempunyai kehidupan seks yang baik dan bahagia akan lebih cenderung untuk menghiasi diri.

Jadi pe kata start hari ni , kita pakat-pakat minta suami peluk sekejap. Tak pun kita je la pi terkam peluk suami tapi kena tengok timing la jugak kan, kalau tak nanti ada dikatanya kita ni buang tebiat pulak.

Paling tidak pun lepas kita salam dan suami kiss sebelum keluar rumah pi kerje tu, minta dipeluk sekejap, InsyaAlaah lama-lama bila diamalkan ada perubahan sikit dalam hubungan rumah tangga.

Bagi isteri, pelukan merupakan bentuk komitmen cinta dan kesetiaan pasangannya.

Credit : Dr. Amirul Amin via armadiahmad.com


“Ini Dikatakan Luar Setinggan Dalam Banglo.” Rumah Papan Ini Gaya Moden Dapat Pujian Warganet. Inspirasi!

Melihat kediaman ini, nyata tepat sekali ungkapan rumahku syurgaku. Biarpun diluar bagaikan sebuah rumah papan kampung biasa di lihat, namun apabila menjengkah ke dalam, pasti pandangan mata pesona melihat dekorasinya.

Bahagian dalam rumah ini memang cantik dan kemas bagaikan berada di dalam sebuah kediaman mewah yang modern.

Ruang rumah yang dihiasi dengan pelbagai jenis akesesori dan perabot moden menyerlahkan lagi konsep modern.

Lebih menarik pandangan mata, dinding juga menggunakan wall paper dan hiasan dinding yang susun kemas.

Lebih mengujakan susun atur ruang tamu penuh kreatif, sekali imbas, bagaikan berada di rumah banglow mewah.

Ini yang dikatakn umpama luar setinggan dalam banglo. Memang inspirasi.

Menerusi perkongsian, Paradise Paradise Yameela dalam group Kelab Kaki Deko telah menarik perhatian ramai dan ada yang ingin menjadikan rumah ini sebagai rujukan untuk dekorasi rumah di kampung.

“Saya punya rumah papan jer, tp teringin nk suasana moden saya deco-deco jadi la mcm ni. Alhmdulillah..”

Melihat ruangan komen ramai memuji cara pemilik rumah ini membuat tata hias. Memang sungguh kreatif!

“Cantiknya rumah.. Pandai deco.

“Wpn umh kayu.. Cantik sgt adik deco2 tu.. Nmpk sofistikated jer.. Tahniah.. Akk jg xpndai2 lg nk deco2 umh akk ni..

“Perghhhh.. Luar biasa nie…ini baru org kata.. Jgn menilai dari luaran.. Terbaik lah sis.

“Tgn tu seni sebenarnya.. ada umah batu pun kalau x de seni, x jadi jugak. Cantik deconya… simple n menarik…

“Subhanallah… seni itu indah, cantik dan damai rmh kpg dihias begitu,” antara komen warganet yang teruja melihat dekorasi rumah kayu ini.


Ibu Bapa Lahir Rasa Syukur, KPM Tangguh Sesi Persekolahan Seluruh Negara Pada 20 Januari Ini.

Ekoran peningkatan kes covid -19 yang mendadak beberapa hari ini, ibu bapa mula melahirkan rasa bimbangan. Tambahan pula, tak lama lagi anak-anak bakal memulakan sesi persekolahan tahun 2021 pada 20 Januari ini setelah sekian lama sekolah terpaksa ditutup bagi mengelak penularan wabak ini.

Namun berita terbaru melaporkan, Kementerian Pendidikan (KPM) mengumumkan sesi persekolahan secara bersemuka yang dijadualkan bermula 20 Januari di seluruh negara ditangguhkan berikutan keadaan semasa jangkitan COVID-19.

Penangguhan persekolahan sesi 2021 merangkumi semua murid sekolah rendah dan murid Tingkatan 1 hingga Tingkatan 5 di sekolah menengah yang akan mengikuti pembelajaran melalui kaedah Pengajaran dan Pembelajaran di Rumah (PdPR) mengikut kesesuaian guru dan murid mulai 20 Januari 2021,

KPM memaklumkan sesi persekolahan bersemuka hanya akan melibatkan murid yang akan menduduki peperiksaan Sijil Pelajaran Malaysia (SPM), Sijil Vokasional Malaysia (SVM), Sijil Kemahiran Malaysia (SKM), Sijil Tinggi Persekolahan Malaysia (STPM), Sijil Tinggi Agama Malaysia (STAM) dan Diploma Vokasional Malaysia (DVM) tahun 2020 serta peperiksaan antarabangsa yang setara kecuali calon-calon yang menduduki peperiksaan Sijil Pelajaran Malaysia (SPM) dan Sijil Tinggi Persekolahan Malaysia (STPM).

Berikut maklumat lanjut mengenai penangguhan sesi persekolahan ini.

IBU BAPA LAHIR RASA SYUKUR DEMI KESELAMATAN ANAK-ANAK

Dalam pada itu, warganet yang terdiri daripada ibu bapa melahirkan rasa syukur dengan keputusan yang baru diterima ini.

“Alhamdulillah..terima kasih menteri pendidikan, KPM atas keprihatinan terhadap murid dan kebimbangan ibubapa.

“Allahuakhbar…kita hanya merancang Allah jua yg menentukn… ank2 mmg teruja nk masuk alam persekolahan… ebu mmg risau jgk bila tgk kes makin bnyk dan merata tempat. Terima kasih kpm. Semoga di permudahkan urusan kita semua..

“TQ YB Radzi Jidin dan KPM yg memahami keluh kesah ibu bapa

“Trima ksih Kpm,itulah yang terbaik buat msa sekrang,” antara komen warganet.

Sumber: Kementerian Pendidikan Malaysia & Astroawani


Mengejutkan! Ibu Anak Tiga Ditemui Mati Selepas Terima Komen Negatif Di TikTok.

Jangan buat main dengan media sosial ni. Siapa sangka, apabila seorang ibu anak tiga ditemui mati setelah menerima komen negatif di akaun TikToknya.

Difahamkan wanita berusia 44 tahun itu dipercayai cuba membunuh diri selepas dikatakan menerima pelbagai komen negatif di akaun miliknya.

Menurut laporan Malaysiakini, dilaporkan meninggal dunia ketika dalam perjalanan ke hospital dari rumahnya di Subang Jaya, Selangor pada pagi Ahad.

Menerusi satu kenyataan Ibu Pejabat Polis Daerah Subang Jaya semalam, mangsa sebelum itu dibawa oleh keluarganya ke hospital dalam keadaan masih bernafas.

Difahamkan hasil siasatan awal dimaklumkan bahawa si mati pernah mengalami tekanan perasaan dan mendapat rawatan di sebuah klinik swasta di Petaling Jaya.

Menerusi pemeriksaan tempat kejadian dan fizikal si mati didapati tiada kesan berlakunya unsur-unsur jenayah dan kes diklasifikasikan sebagai Mati Mengejut (SDR).

Pihak polis berkata setakat ini tiada laporan dibuat oleh si mati berhubung dakwaan menjadi mangsa gangguan buli siber.

Terdahulu memetik laporan Sinar Daily, ibu kepada tiga anak, Shashikala Nadarajah dipercayai “dibuli secara siber” berkaitan penampilan dan koleksi beg tangannya di akaun TikTok miliknya.

Untuk makluman, Shashikala mempunyai lebih 30,000 pengikut .  Menerusi akaunnya sering berkongsi mengenai persekolahan di rumah, gangguan seksual dan cara mengekalkan penjagaan beg tangan mewah.


Cara Mudah Bersihkan Aircond, Hanya Guna Remote Sahaja. betul Betul Simple, Ibu- Ibu Pun Boleh Buat Ni!

Bulan Puasa begini, pastinya penggunaan aircond lebih dari biasa. Terutama sekali jika anak-anak ada di rumah. Ditambah dengan cuaca panas menyebabkan anda sekeluarga mungkin menggunakan penyaman udara sepanjang masa.

Namun, jangan hanya pandai guna sahaja. Jika mahu memastikan ia berada dalam keadaan yang baik, tahan lama dan sentiasa sejuk, unit penyaman udara mestilah diselenggara selalu.

Walaupun ia masih berfungsi dengan baik, penyelenggaraan dan servis adalah penting untuk memastikan ketahanan dan kebolehupayaan penyaman udara dalam memberi kesejukan mengikut kapasiti awal.

Untuk anda yang ingin membersihkan sendiri penyaman udara, lakukan teknik ini.

• Selepas mengggunakannya di malam hari, JANGAN matikan terus, sebaliknya lakukan langkah berikut jika mahu bersihkan penyaman udara anda sendiri.

•    Tetapkan mode daripada “Cool” ke mod “Fan”, tetapkan kelajuan kipas ke tahap paling tinggi.

•    Biarkan ia berjalan selama 15 minit.

•    Kemudian barulah matikan aircond.

Mengapa tetapkan ke mode “Fan”?

•    Tujuan kita tetapkan ke Mode “fan” kerana ia tidak akan mengaktifkan pemampat. Dengan itu hanya blower kipas fancoil sahaja berjalan dengan normal (tidak sejuk) dan udara bertiup.

•    Ia akan mengeringkan kelembapan dalaman unit penghawa dingin anda dan membantu mengurangkan pengumpulan kotoran dan kulat (yang disebabkan oleh debu, kotoran  dan kelembapan)

Pesanan : Jangan lupa untuk menetapkan semula ke mode “Cool” apabila anda menggunakannya lagi pada masa yang akan datang.


Pernah Merajuk Dengan Datuk K, Tapi Begini Rupanya Cara Tok Ti, Sopannya!

Setiap pasangan yang berkahwin sudah tentu inginkan bahagia hingga ke hujung nyawa. Lantaran itu, bagi memastikan hubungan suami isteri itu bahagia sudah pastinya ada cara dan tip untuk kekal keharmonian rumahtangga.

Bagi yang sudah lama dan baru berkahwin, tidak boleh culas untuk mencari ilmu membahagiakan pasangan.

Menarik dengan hantaran terbaru penyanyi terkenal Datuk Seri Siti Nurhaliza berkongsi mengenai tip bahagia suami isteri yang menjadi amalannya.

Menerusi perkongsian LIVE berkenaan Siti berkongsi mengenai tip supaya suami makin sayang.

Katanya dalam sebuah rumahtangga untuk kekal bahagia perlu ada beberapa yang perlu ada dalam diri suam isteri iaitu antaranya sikap saling hormat, saling memahami, menerima kelemahan dan kekurangan pasangan.

Dia juga menegaskan bahawa pentingnya komunikasi dengan suami isteri.

“Jika suami tengah marah, kita pun jangan marah jugak walapun geram kena sabar.

“Jika sama-sama naik, masalah tidak boleh diselesaikan. Bgi suami ‘bising’ dulu, bila dah sejuk, cari masa yang sesuai.

“Orang yang marah dia suka bercakap sesuka hati dan bertindak diluar ketenangan. Tunggu dia cool dulu.

“Atau jika susah nak cakap, kita guna whatsapp. Untuk bagi tahu apa isi hati kita. Letak icon manja-manja atau lagu percintaan.

MERAJUK, MUNCUNG DUA INCI TAPI SOPAN!

Dalam pada itu, Siti juga mengakui pernah merajuk dalam tempoh perkahwinannya. Namun dengan tenang dia memberi penjelasan bahawa dia mempunyai cara tersendiri.

Katanya cara merajuknya dengan mendiamkan diri. Diam adalah cara terbaik dalam rumahtangga. Namun apabila suami memanggil tetap dituruti untuk mengelak sebarang konflik. Katanya caranya itu berhasil apabila suaminya memujuk bila dia diam seribu bahasa.

“Saya merajuk. Tapi cara saya diam. Ia adalah cara terbaik. Tapi bila kena panggil, pergi juga. Tapi saya akan diam. Akhirnya akan pujuk saya. Mucung jugak dua inci, tapi tak panjang,” Katanya dalam nada berseloroh.

LAUK SIMPLE DATUK K SAMBAL BELACAN DAN IKAN GORENG

Siti juga menambah dalam memastikan suami semakin sayang, jangan lupa memasak makanan kegemarannya.

Menurutnya, Datuk K , lauk yang akan menggembirakannya adalah sambal belacan dan ikan goreng.

“Air tangan isteri itu penting. Masak simple-simple pun boleh buat suami ‘happy’.

“Datuk K senang aje, Ada sambal belacan, ikan goreng dah cukup buat dia happy.

“Tapi tak akan nak masak lauk tu hari-hari itu. Kena juga belajar memasak. Kena tahu apa yang suami suak dan belajar juga dari mertua.

DATUK K PANGGIL KETIKA LIVE

Dalam tempoh Siti dengan berkongsi tip kebahagiaan rumahtangga, Datuk K menegur, dengan spontan beralih perhatian kepada suami. Tapi gelagat Siti memang mencuit hati.

“Ya Sayang. Ok Darling.” Sahut panggilan suami sambil membuat mimik muka yang comel.

Sementelah itu, Siti menjelaskan bahawa dalam rumahtangga kena ada ‘lawak-lawak’ untuk mewarnai rumahtangga.

Sebelum mengakhir LIVE Siti mendoakan peminatnya diberikan kebahagian dalam rumahtangga.


“Anak Istimewa Hadiah Dari Tuhan.” Korban Kerjaya Demi Anak Mild Autism & Asperger, Ibu Hebat Ini Akui Hidup Untuk Dinikmati Bukan Diratapi!

Ibu bapa yang memiliki anak istimewa sebenarnya cukup bertuah. Biarpun diduga dengan ujian dari Yang Maha Esa, namun kegigihan dalam membesarkan anak syurga tanpa give up akhirnya membuahkan hasil.

Pengorbanan meninggalkan kerjaya demi menumpukan perhatian kepada anak syurganya bernama Annas Ikhwan nyata berbaloi apabila si anak mendapat keputusan yang cemerlang dalam pelajaran baru-baru ini.

“Harungilah dengan kuat dan anggap kita ada 1 kelebihan dari orang lain..hidup untuk dinikmati bukan untuk diratapi. Kebahagian datang dalam berbagai cara. Tak semestinya anak kita normal, dia 100% pasti berjaya. Tanpa usaha tidak bernilai. Anak istimewa satu anugerah.

“Jangan banding cara orang dengan cara kita didik dia. Annas dibesarkan ikut cara didikan ummi dan abah…yang penting cari ilmu dan jangan terlalu menunggu setiap info datang sendiri pada kita..i syaAllah we can do it !!

“Terima kasih guru2 Annas.  Ummi hafal semua bab dalam buku P.Islam supaya dpt ajar Annas sepertimana seorang guru di rumah. Ummi proud of you sayang !!

“Annas berada di tahun 2 arus perdana..tahun lepas masa tahun 1 hampir2 ditolak ke ppki. Tapi ummi fight until Annas berada di kelas mainstream biasa. At last akhir tahun 2017 dia top 10 excellent student di sekolah.

“Percayalah yang kekuatan ibu bapa mampu mengubah anak istimewa kita. Little fighter will never give up. Kanak2 istimewa juga mampu,”ujar Che Marsinah lagi.

Selain itu, dia juga turut memberikan beberapa tip buat ibu bapa yang memiliki anak istimewa sepertinya. Moga bermanfaat kepada ibu-ibu yang lain!

⚘ANAK ISTIMEWA HADIAH DARI TUHAN ⚘

Annas bersekolah di aliran perdana bersama kanak2 normal lain sejak tahun 1 pada 2017. Bukan mudah bila kawan2 tidak memahami dia dan akibatnya sepanjang 2017 saya setiap minggu turun naik sekolah demi memperjuangkan dia di aliran perdana. Akhirnya dia antara 10 pelajar cemerlang pada hujung tahun. Itu kisah tahun lepas. 2018 membuka lembaran indah bila Annas ditempatkan di antara kelas yg terbaik.

Tiada keindahan yg datang semudah angin lalu..semua perlukan pengorbanan. Apa yang boleh saya kongsikan sebagai ibu bapa kepada anak Mild Autism & Asperger ialah :

1. Pengorbanan – saya tinggalkan kerjaya dan jadi penjaga dia 24 jam. Saya juga jadi guru, pengantar ke sekolah, tukang masak masakan kegemaran dia, jururawat peribadi dia, kawan dia dan segalanya..

2. Awal tahun saya akan buat rujukan dan belajar the whole books dari Bab 1 sampai habis. So saya dpt ajar dia umpama seorang guru di rumah.

3. Sentiasa berhubung dgn guru2 dan paling penting bersahabat dgn mereka. Guru amat gembira bila kita bekerjasama membantu anak2 kita.

4. Dari bulan Jan – Dec, Annas hanya menonton tv pada bulan 5 (cuti sekolah penggal 1) dan bulan 11(cuti sekolah penggal 2). Itupun hanya 1 jam. Saya xpaksa tapi dia sendiri xberminat.

5. Pemakanan sgt penting. Annas xminum sebarang minuman bergula tinggi. Dia kuat minum susu dan mengamalkan vitamin susu kambing. Dia jarang sakit jugak.

6. Dia tidak berminat dgn kawan2 yang ligat bermain di kawasan residen rumah. Jadi setiap 2 kali sebulan dia akan bermain di kid’s gym yg khas utk kanak2 autism (we rock the spectrum kid’s gym)

7. Dari kecil saya latih ttg kebersihan dan adab. 2 asas ni sgt rapat dgn dia. Setiap kali waktu balik sekolah kawan2 dah turun kelas tp dia akan kutip semua sampah dikelas dan matikan semua suis lampu dan kipas.

I syaAllah kita mampu mengubah hidup mereka cuma byk pengorbanan perlu dilakukan.


Terlafaz Mas Kahwin RM500 Juta, Bikin Dekah Semua Orang Termasuk Bakal Isteri!

Katanya orang lelaki ini ada 3 masa gemuruh dan degupan jantungnya berdebar yang teramat sangat. Pertama ketika waktu hendak berkhatan, kedua ketika ingin melafazkan akad nikah dan ketiga adalah semasa menanti isteri melahirkan anak sulung.

Bercerita tentang detik gemuruh ketika akad nikah diakui memang macam-macam kisahnya dan ada yang lucu dan tak masuk akal pun boleh berlaku.

Dan terbaharu viral di media sosial berkenaan video yang dikongsikan memperlihatkan bakal suami tersebut tersasul menyebut mas kahwin sebanyak RM 500 juta.

Memetik kisah pasangan pengantin tersebut di myMetro, difahamkan pengantin baharu itu yang dikenali sebagai Sameer Danial Nordin ada berkongsi cerita lanjut mengenai hal itu.

“Malam sebelum akad nikah, keluarga minta saya berlatih tetapi saya ‘angkuh’… saya tidak buat. Keesokannya saya tersasul hingga tiga kali akad,” kata Sameer Danial Nordin, 30.

Pengantin baharu itu berkongsi kisah dia gugup semasa berjabat tangan dengan kadi ketika akad nikah dengan pasangannya, Nurul Nadia Johari, 29, di Gurun, Kedah, Jumaat lalu.

Kisah jejaka berasal dari Shah Alam, Selangor itu tular di media sosial selepas adik perempuannya memuat naik video akad nikah itu di TikTok.

Dalam video itu, Sameer Danial tersasul menyebut mas kahwin sebanyak RM500 juta, sedangkan mas kahwin sebenar adalah RM500.

Sameer Danial mengaku video itu adalah akad keduanya selepas kali pertama tersasul menyebut nama sendiri, berbanding nama isteri.

“Video tular merupakan lafaz kedua yang saya ucapkan, itu pun saya sedar tersasul apabila ditegur oleh bapa saudara yang duduk di belakang.

“Memang kelakar apabila saya melihat balik video tersebut. Saya tidak sangka perasaan gugup menyelubungi diri hingga terpaksa lafaz akad sebanyak tiga kali.

“Saya kira (anggap) itu adalah kifarah, supaya jangan bersikap angkuh dan tidak mendengar nasihat yang meminta supaya berlatih,” katanya ketika dihubungi di sini, hari ini.

Sameer Danial berkata, dia sangat gementar ketika hari pernikahan itu kerana diadakan di pekarangan masjid dan disaksikan ramai ahli keluarga dan saudara mara.

“Ketika itu, tok kadi dan imam juga menyuruh saya untuk beristighfar kerana kemungkinan terdapat ‘gangguan’.

“Saya bersyukur kerana pada akad kali ketiga, semuanya berjalan lancar dan saya sah menjadi suami kepada Nurul Nadia,” katanya yang menyifatkan insiden itu sebagai kenangan manis untuk dikenang sampai bila-bila.

Mengenai videonya tular di media sosial, Sameer Danial berkata, meskipun malu, dia tidak mengambil hati komen warganet terhadap kisah dirinya.

Katanya, dia juga tidak menyangka adiknya merakam video itu dan berkongsi di TikTok hingga mendapat perhatian orang ramai.

“Isteri saya pun tidak henti menonton video itu dan sempat ‘membahan’ kerana kesilapan yang saya lakukan,” katanya

Sumber : myMetro


Raysha Nur Adriana, Anak Kecil Yang Terus Berjuang Melawan Kanser!

Catatan daripada seorang ibu apabila mengetahui anaknya disahkan mengidap kanser ini cukup menyentuh hati. Setiap hari ada sahaja perkongsian daripadanya mengenai perkembangan dan kesihatan anaknya itu. Dan ini adalah antara coretan-coretannya dan bersama-samalah kita mendoakan agar anaknya Raysha Nur Adriani atau lebih mesra disapa Isha kembali sembuh seperti sedia kala. Kita doakan yang baik-baik untuk keluarga ini…amin.

Assalamualaikum nama saya Raysha Nur Adriana 1/10 ni genaplah saya 3tahun, dulu saya seorang kanak kanak yang ceria dan mumy kata saya penyeri dalam rumah dan hati dia sebab saya anak perempuan .. Dulu rambut saya panjang mumy suka ikat rambut saya tinggi tinggi lepastu mumy suka buat tocang dekat rambut saya ..

Tp masa bulan puasa saya dah mula sakit, mumy ingat saya sakit perut biasa saja tapi lama kelamaan sakit tu makin kuat sampai saya sukar untuk bernafas.. Daddy bawa saya pergi klinik pergi hospital masuk kk6 sehari je kemudian dokta suruh balik katanya saya xde pape masalah sedangkan masa tu pernafasan saya dah laju.. Dengan rela hati daddy and nenek bawa saya balik kemudian esok kan tu sakit saya makin terus mumy balik tak jadi na pergi kerja jadi daddy nenek and mumy bawa saya pergi hkl.. Abang dekat depan jaga kaunter tu terus tolak saya masuk zon merah ..

Mula mula mereka kata saya denggi kemudian jangkitan kuman diparu paru then buat scan dokta kata paru paru berair tapi bila dokta pakar datang dia kata bukan sekadar paru paru berair tapi ada ketumbuhan dalam badan saya sehingga menutup saluran pernafasan saya.. Selang dua hari dokta buat keputusan na oprite saya . Mumy ta henti henti nangis sebab mumy takot sesuatu berlaku..

Masuk bilik oprite nenek yang hanta tp sekejap je lepas saya kena bius nenek keluar, lepas saja oprite saya kena stay dalam icu untuk pemerhatian dokta .. Lepas seminggu saya diberi keizinan balik , mumy gembira sangat tapi mumy pelik kenapa ada wayar warna putih tergantung.. Lepas dari tu mumy tetap susah hati tp mumy terpakse pergi kerja , daddy dan nenek hanta saya ke hospital sebab dokta na jumpa..

Tibatiba dokta sahkan saya menghidapi cancer stage 3 ke 4 .. Mumy berkali kali kol daddy tapi daddy ta angkat mungkin sebab daddy xnk mumy risau tapi auntie saya dah post dalam whatspp jadi mumy tahu.. Mumy x senang na buat kerja terus balik dah sampai rumah mumy nangis x terhenti sebab mumy x bole terima saya cancer .. Cancer saya sejenis cancer rare .. Saya org ke 8 yang kena cancer ni jadi xde ubat bole bantu saya melainkan chemo..

Dokta kata kalau dah start chemo rambut saya, bulu mata saya semua akan gugur.. Tp mumy kata saya tetap cantik dimata dia , lepas dari chemo mulut saya sakit kdg2 seminggu x makan . Saya kerap demam mumy sentiasa teman saya dalam hospital kadang kadang nenek pun teman saya.. Tp kesian pada daddy sebab kena hanta saya ulang alik ke hospital .. Dalam hospital mumy cuma ada saya dia x berani untuk tegur org dalam wad sebab mumy sorg perempuan yg takot utk tegur org.. Jadi dia akan jaga saya sepanjang masa kalau ada org tegur dia baru dia tegur balik.. Jadi auntie and uncle kat luar sana tolong doakan raysha panjang umur dan kuat untuk lalui semua ni , harini auncle and auntie tlg isha insyallah esok lusa allah swt balas segala jasa baik uncle dan untie .. Perubatan isha memang mahal ..susu isha pun kena tukar mumy dah cuba minta bantuan baitulmal dan isha berharap mereke sudi bantu kami insyallah.

Sungguh berat dugaan anak kecil ini dan perkembangan terbaru tentang perjuangan Isha.

“Bila dengar isha nangis mumy jadi takut dan bertambah takut isha .. Isha masih lagi demam dan tak bole buang air besar , isha menangis sepanjang masa sampailah mumy terfikir nak angkat isha dan betulkan tempat tidur isha tapi tibatiba mumy nampak darah banyak pada bantal isha .. Allahuakbar takutnya mumy mumy terus panic dan panggil nurse tapi reaksi nurse biasa saja cuma tunggu dokta.. Bila dokta datang.. Dokta cakap mungkin tiub isha tertegang tp lepas nurse tukar gouse isha rupa rupanya darah isha keluar ikot tepi tp dia cakap tunggu esok jumpa dokta bedah tengok macam mana .. Allahu mumy takut kalau tgok darah mcm ni isha .. Kenapa pembedahan isha kali ni macam teruk dan susah untuk baik.. Demam isha x kebah lagi.. Na buang air besar masih ta bole, belakang isha berdarah.. Isha na bergerak pun x bole.. Yaallah”


“Ini Amanah Saya Pikul, Tak Sempurna Tapi Buat Terbaik.” Sebak Ketuai Bacaan Doa, PM Umum PKP Di Lanjut 14 April 2020!

Sebentar tadi, Perdana Menteri Tan Sri Muhyiddin Yassin mengumumkan tempoh Perintah Kawalan Pergerakan dilanjutkan sehingga ke 14 April 2020.

“Di negara kita, daripada kes pertama jangkitan COVID19 dikesan, sehingga jam 12 tengahari ini jumlah kes positif telah meningkat kepada 1,796 kes, iaitu penambahan 172 kes baharu pada hari ini.Tujuh hari yang lalu, jumlah keseluruhan kes COVID-19 ialah 673 kes. Ini bermakna, kes positif COVID 19 telah meningkat lebih sekali ganda dalam tempoh hanya satu minggu. Jumlah kematian juga telah meningkat kepada 17 orang.

“Sehubungan itu, kerajaan telah memutuskan tempoh Perintah Kawalan Pergerakan akan dilanjutkan sehingga 14 April 2020. Saya memaklumkan pelanjutan tempoh ini lebih awal supaya saudara saudari lebih bersedia. Anda yang berada di kampung tak perlu bergegas balik ke Kuala Lumpur hujung minggu ini.

“Duduklah dulu di kampung dan jangan ke mana-mana. Anak-anak yang sepatutnya balik ke asrama, tak perlu balik ke asrama lagi. Tunggu dulu. Pejabat-pejabat yang masih ditutup tak perlu dibuka lagi. Jika ada perkara penting yang nak diurus dalam tempoh dua tiga minggu yang akan datang, rancanglah dari sekarang bagaimana nak menguruskannya
Dalam ucapannya, Perdana menteri mengakui bukan mudah untuk semua duduk diam-diam di rumah untuk satu tempoh masa yang agak lama.

“Pastinya banyak cabaran yang saudara-saudari hadapi pada waktu ini. Tiba-tiba gaya hidup kita berubah dengan sekelip mata. Tetapi saya lihat ramai yang kreatif. Saya tengok di facebook, ada yang dah mula bersenam di rumah. Ada yang menggunakan skype untuk berhubung dengan rakan-rakan sekerja. Saya sendiripun menggunakan face time untuk berbual dengan cucu saya. Maklumlah, mereka tak dapat nak berkunjung ke rumah Tok Ayah seperti biasa.

“Ibu-ibu pun, kerana ada banyak masa di rumah, mencuba pelbagai resipi masakan baharu untuk hidangan seisi keluarga. Tak kurang juga para bapa yang menggunakan peluang duduk di rumah untuk bersolat jemaah dengan isteri dan anak-anak.

“Ringkasnya, kita semua mempunyai keupayaan untuk menyesuaikan diri dengan keadaan. Apa pun cabaran dan dugaan yang kita hadapi, tidak sekali-kali melemahkan semangat kita untuk meneruskan kehidupan. Ya, seperti ungkapan yang sering kita dengar, when going gets tough, only the tough gets going. Apabila keadaan menjadi sukar, hanya yang tabah akan dapat mengharunginya.

“Saya hendak menyebut di awal-awal ini bahawa keadaan berkemungkinan menjadi lebih sukar. COVID 19 adalah sejenis wabak yang tidak pernah kita hadapi sebelum ini. Tidak pernah kita jangkakan bahawa kehidupan kita akan berubah dengan sekelip mata hanya kerana sejenis wabak yang menular bukan sahaja di tempat kita, tetapi di seluruh dunia. Kadar jangkitannya begitu cepat. Hari ini seramai 422,829 orang telah dijangkiti wabak ini di seluruh dunia dengan 18,907 kematian.

“Ini amanah yang saya pikul. Sebagai manusia saya tidak sempurna, tetapi saya berjanji akan melakukan yang terbaik. InsyaAllah, dengan izin Allah s.w.t. kita akan dapat bersama-sama mengharungi dugaan besar ini. Kepada petugas-petugas di barisan hadapan, saya doakan saudara-saudari terus cekal.

“Situasi yang dihadapi oleh saudara-saudari bukan mudah. Saya tahu para doktor, jururawat dan kakitangan hospital amat keletihan pada masa ini. Saya telah mengarahkan Kementerian Kesihatan supaya memberikan sedikit masa untuk petugas-petugas kesihatan kita mengambil 13 cuti rehat secara berperingkat sebelum mereka kembali bertugas semula.”Ujar Perdana Menteri lagi.

Sementara itu, tenaga sukarela dari kalangan doktor dan jururawat swasta dan badan-badan sukarela akan digerakkan untuk mengambil alih tugas mereka buat sementara waktu. Begitu juga kepada anggota polis dan tentera yang bertugas di lapangan.

“Jaga kesihatan anda dan terus cekal berkhidmat untuk negara.Kita telah berikhtiar sedaya upaya kita untuk menangani krisis yang sedang kita hadapi ini. Jangan kita lupa, penentu kejayaan kita ialah Tuhan Yang Maha Kuasa.

“Justeru, saya ingin mengajak saudara-saudari sekalian manadah tangan memanjatkan doa ke hadrat Allah s.w.t. agar diri kita, keluarga kita, negara kita dan seluruh umat manusia dilindungi oleh-Nya. Kepada penganut agama bukan Islam, saudara-saudari bertafakkur dan berdoalah mengikut ajaran agama masing-masing,” sambil menutup ucapan dengan membacakan doa dengan nada penuh sebak.

Untuk ucapan penuh boleh baca di sini.


Kalau Suami Nak Isteri Dapat 100% Harta Peninggalan, Ada Caranya!

Konflik sering terjadi walau di mana-mana sahaja. Pun begitu sedih rasanya jika pertelingkahan tersebut turut melibatkan sesama ahli keluarga. Apatah lagi bila menyentuh bab harta dan wang ringgit, ianya cukup sensitif.

Tidak mahu ada pertelingkahan dalam keluarga, ada baiknya sedari awal kita faham bab pengurusan dan pembahagian harta  agar diri kita tahu untuk bertindak semasa masih hidup ini agar anak-anak dan keluarga yang ditinggalkan berada dalam keadaan terjamin masa depannya.

Atas alasan itu juga, kini lebih ramai cuba memahami manfaat hibah dalam pengurusan harta. Jadi untuk lebih jelas, ikuti perkongsian ini. Jom semak.

Kalau isteri nak dapat 100% harta suami, pastikan mereka dah buat hibah ke atas semua harta. Caj hibah biasanya 1% dari nilai keseluruhan harta tak termasuk lawyer fee dan lain-lain.

Benda ni penting, tapi kita tak ambik peduli. Sabda Rasulullah SAW: “Hendaklah kamu mempelajari ilmu faraid kerana ia adalah sebahagian dari ilmu dan juga mula-mula ilmu yang akan hilang dari umatku.”

Posting ini bukan tujuan untuk menghentam, ambik kesempatan tapi sekadar berkongsi ilmu. Insha Allah.

#Disclaimer: Saya bukan agen insuran/MRTA/MRTT/Wasiat/Hibah/Amanahraya.

Perlu ke saya buat wasiat atau hibah?

Ia bergantung kepada kondisi anda. Jika dalam kategori dibawah, digalakkan segera buat hibah.

• Ada anak perempuan sahaja.
• Ada anak angkat.
• Pasangan yang tiada anak.
• Individu yang belum berkahwin.
• Individu yang berpoligami.
• Mualaf yang ingin berikan harta kepada keluarganya yang belum Islam.
• Membeli harta secara bersama.
• Individu yang ingin berikan hartanya kepada sesiapa yang diingini.
• Ahli perniagaan.
• Jemaah haji.
• Individu yang berkahwin semula.

Siapakah yang paling kritikal untuk buat hibah?

Mereka yang tidak ada anak lelaki. Ini kerana sekiranya anda hanya ada anak perempuan, maka sebahagian besar harta tuan akan diwarisi oleh adik-beradik tuan.

Kalau pewaris faham yang harta itu adalah amanah untuk jaga keluarga ‘si mati’ sepatutnya tiada masalah.

Akan datang ‘problem’ besar kalau ambik harta lepas tu tak jenguk langsung dan jaga anak buah dan balu.

Apakah itu hibah sebenarnya?

Hibah adalah pemberian harta secara kasih sayang kepada sesiapa yang dikehendaki pada masa hidup dan tanpa balasan.

Apakah harta yang boleh dihibahkan?

Harta alih seperti wang tunai, barang kemas dan harta tak alih seperti seperti rumah, tanah dan seumpamanya.

Terdapat 3 jenis iaitu
• Hibah Mutlak
• Hibah Amanah
• Hibah Bersyarat

Apakah perbezaan hibah diatas?

Hibah Mutlak
Hibah mutlak adalah dengan cara melaksanakan pemberian secara terus daripada penghibah kepada penerima hibah.

Sebagai contoh: Bapa menghibahkan sebuah rumah kepada anaknya dan terus melaksanakan pindah milik (Borang 14A KTN) kepada nama anak.

Hibah Amanah

Hibah amanah ialah pemberian secara terus oleh penghibah kepada penerima hibah tetapi penerima hibah belum atau tidak berkelayakan memiliki harta tersebut.

Oleh itu, badan berautoriti akan bertindak sebagai pemegang amanah bagi harta tersebut.

Contohnya penerima hibah adalah anak OKU atau kanak-kanak. Maka penghibah melantik pemegang amanah bagi menjaga harta tersebut sehingga anak berumur 18 tahun.

Hibah Bersyarat

Hibah bersyarat adalah pemberian harta semasa hidup oleh penghibah kepada penerima hibah tetapi penghibah membuat syarat yang dipersetujui oleh penerima hibah contohnya; pemberi hibah masih ingin duduki harta hibah sehingga dia meninggal dunia.

Kawan-kawan,

Teringat pesan seorang Ustaz, sepatutnya antara perkara pertama diselesaikan untuk si mati ialah urusan hajinya. Bayar badal haji atas namanya.

Saya sekadar berkongsi penjelasan. Jika infonya bagus, sila tekan butang SHARE. Ramai di antara kita mungin lupa atau tak tahu tentang ilmu feqah ini.


“Jantung Ni Macam Nak Jatuh Bila Pembantu Rumah Positif Covid-19…” Siti Sarah Risau Keluarga & Kandungan!

Mendengar ada dikalangan jiran tetangga atau sahabat handai yang dikenali disahkan Covid-19, hati kita sudah tersentuh dan gusar mengenangkan nasib mereka apatah lagi bila ia benar-benar terjadi dalam lingkungan keluarga yang tinggal serumah, tentu sahaja sesiapa pun akan berasa panik dan risau. Begitulah yang dirasai kini oleh keluarga Siti Sarah dan Shuib bila mana pembantu rumahnya disahkan postif Covid-19.

“Jantung ni macam nak jatuh bila pembantu rumah saya positif Covid-19. Saya tak fikir apa-apa dah sebab yang saya risau anak-anak dan bayi dalam perut. Anak-anak saya sekarang demam. Ya Allah berderau darah ini dan macam-macam perkara saya fikir kalaulah saya dan Shuib didapati positif. Bagaimana dengan anak-anak kami.

“Kalau anak pula positif siapa nak jaga mereka di pusat kuarantin. Minta jauh Ya Allah,” ujarnya pada kepsyen video yang dikongsikan di instagram.

Itulah kata penyanyi Siti Sarah meluahkan kerisauan hati tentang kesihatan anak-anaknya yang kini mengalami demam. Bahkan risau juga dengan keadaan dirinya  yang kini sedang  sarat hamil tujuh bulan.

Lantas sarah dan suami yang juga pelawak Shuib serta tiga anak mereka telah menjalani ujian saringan Covid-19 selepas pembantu rumahnya disahkan positif wabak itu, semalam.

Menurut Sarah, ketika ini dia perlu kuat kerana sedang hamil sekali gus memohon doa daripada orang ramai.

“Kami satu keluarga baru saja buat ujian saringan. Harap-harap kami semua tiada apa-apa. Saya kena kuat, bayi dalam perut dah masuk tujuh bulan. Mohon doakan saya dan keluarga,” katanya.

Untuk makluman, Sarah berkahwin dengan pelawak dan ahli perniagaan, Shuib atau nama sebenar, Shahmira Muhamad, 37, pada 26 Februari 2011. Hasil perkahwinan, pasangan ini mempunyai tiga cahaya mata, Uwais Alqarni, 10, Dzahira Talita Zahra, 8, dan Ariq Matin, 6 tahun.

Meninjau diruangan komen, ramai kawan artis memberikan kata-kata semangat dan mendoakan agar Allah lindungi keluarga mereka. Antara rakan artis yang terawal memberi respon perkongsian video tersebutadalah Aydajebat, “Jaga diri kakak!”, begitu juga Sariyanti, ujarnya “Semoga selamat semuanya sarah n family”. Zielajalil turut mendoakan “Semoga Allah lindungi semua” dan ramai juga peminat turut terpanggil memberikan kata dan doa yang baik-baik untuk keluarga Sarah dan Shuib.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Pernah Jadi Finalis Hero Remaja, Rupanya Ramai Tak Tahu Dato Sri Eizlan Yusof Pernah …

Sejak penamaan calon PRU15, nama Datuk Sri Eizlan Yusof meniti di media sosial. Ini kerana namanya turut tercalon untuk Parlimen Sabak Bernam. Rupa-rupanya Dato Sri Eizlan Yusof ini pernah menjadi finalis Hero Remaja 1993/94.

Selepas itu, popularitinya berkembang menerusi lakonan drama dan filem serta bidang peragaan. Wajahnya yang kacak dan kulitnya yang putih menjadi sebutan ramai.

Mungkin ramai yang takt ahu, Dato Sri Eizlan pernah menyertai kumpulan Impression bersama Dato Sani Salleh dan juga Norman Hakeem.

Siapa sangka, wajah kacak yang sering dilihat di kaca televisyen ini rupanya aktif dalam aktiviti kemasyarakatan. Selain bakat lakonan serta wajah yang kacak, anak-anaknya turut menjadi perhati kerana mewarisi kecantikan dan kekacakan ibubapa mereka.

Menerusi perkahwinan pertama bersama Vie Shantie, Eizlan dikurniakan 3 orang anak dan bersama isterinya Datin Sri Natasha Rosa Baudville telah dikurniakan seorang cahaya mata.

Memulakan kegiatan seni menerusi pertandingan Hero Remaja, kini Dato Sri Eizlan Yusof bukan sahaja merupakan pengarah dan penerbit tetapi merupakan ahli perniagaan arang batu sejak 13 tahun yang lalu.

Dato’ Sri Eizlan Yusof dilihat sebagai contoh terbaik kepada masyarakat kerana walaupun menjalani haluan yang berbeza dengan bekas isterinya namun mereka dilihat tetap mengekalkan hubungan baik dan percaya bahawa kasih sayang terhadap anak-anak tidak wajar dibeza-bezakan meskipun sudah mempunyai keluarga lain.

Memetik temubual bersama Mstar,

“Walaupun saya ada anak bersama isteri sekarang dan dia (rujuk pada bekas isteri) pun ada anak dengan suaminya, tapi kami selalu cakap mereka ini lima beradik. Tidak mahu ada jarak antara mereka.”

Semoga ianya menjadi contoh bagi pasangan yang sudah berpisah untuk sentiasa mengekalkan hubungan baik demi anak-anak dan keharmonian bersama.

Artikel Berkaitan :

Mesti Baca :


Ibu Ni Kongsi Tip Apa Perlu Buat Sebelum, Semasa & Selepas Anak Bersunat.

Tiba musim cuti sekolah, masa ini jugalah waktu terbaik untuk khatankan anak-anak lelaki.

Buat ibu bapa yang pertama kali ingin laksanakannya, ikuti perkongsian pengalaman daripada Puan Adlil Rajiah untuk manfaat bersama.

Fuhhh ternyata pengalaman bersunat bukan saje menggerunkan si anak dan burungnya, tapi juga menggelupurkan jiwa si ibu. Si bapa toksah cakap lah. Belum jumpa doktor dah terkumat kamit berzikir mulutnya. Aiii lain macam nervous tu bang. Terkenang kisah lama ke?

Tapi sungguh.
Memang berdebar.

No wonder para ulama galakkan khatan anak lelaki sebelum mencecah umur 3 bulan. Supaya boleh minimakan kesakitan dan percepat proses penyembuhan. Dan memang betul, bila saya tengok anak2 buah lelaki yang sunat masa baby, memang jauh lebih mudah, lebih cepat baik, dan lebih senang jaga. Walaupun mak bapak tetap berdebar, at least si anak tak berdebar hahah.

Tapi nak buat macam mana, Allah tak izinkan kami sunatkan Haikal seawal itu dulu, maka terima je lah Haikal kena sunat bila dah besor.

Tapi secara peribadi, saya rasa ada baiknya juga sunatkan anak bila dah besar sikit. Sebab dia boleh belajar untuk manage rasa sakit dan atasi ketakutan diri.

Dan apa yang saya perasan, “kematangan” Haikal naik level 999 lepas dia sunat. Entah lah. Tapi cara dia react to situations dan cara dia berfikir agak berbeza. Tak tahu la pulak macam mana “penghijrahan burung” boleh beri kesan kepada cara berfikir.

Ramai yang tanya, macam mana saya pujuk Haikal untuk bersunat. Ok macam yang saya pernah post sebelum ni, sebenarnya Haikal yang minta sendiri untuk disunatkan masa hari jadinya 31 Oktober lepas.

Haa bunyi macam senanggg je kan.

Tapi hakikat yang ramai tak tahu ialah–
ini sebenarnya percubaan ketiga kami untuk sunatkan Haikal selepas 2 kali gagal sebelum ni sebab Haikal takut lalu melarikan diri.

Masa Haikal umur 6 tahun, 2 kali kitorang pernah register Haikal untuk sunat sebab DIA NAMPAK MACAM DAH BERSEDIA. Tapi rupanya bila sampai kat katil bedah tu, lintang pukang dia melarikan diri. Maka pasrah lah kami berdua apabila melihat reaksi Haikal dan wajah doktor yang saling tak tumpah seperti ini.

Nak buat macam mana– kami yang pilih untuk tak mahu menipu dan memujuk Haikal dengan ayat “sunat tu tak sakit”. In fact, kitorang sentiasa cakap SUNAT TU SAKIT, BUT IT WILL MAKE YOU STRONGER AND HEALTHIER. And kitorang siap tunjuk video prosedur sunat tu kat Haikal to make him aware tentang proses yang bakal dilaluinya.

Hmm aku pun tak tahu la kitorang ni mak bapak “telus” level apa.

Tapi to be honest, kitorang sangat tak setuju dengan kaedah “tipu sunat” dengan mengatakan “sunat tu tak sakit” atau “rasa macam kena gigit semut jurrr” semata2 sebab nak anak menyerah diri dan senangkan kerja kita.

No way!
Yang nak kena sunat ialah anak.
Yang nak menanggung sakit ialah anak.
Macam mana kau tergamak menipu dia?
Tell them the truth and wait until they’re ready!

“Uihh kalau camtu sampai ke besor la anak aku tak sunat sebab awal2 dah bagitahu sakit.”

Tak.
Kau yang sedang underestimate anak kau sebenarnya.Padahal anak2 ni fitrahnya lebih berani dari apa yang kita sangka.
Diorang sebenarnya suka ambil risiko dan sahut cabaran.

Kita yang dewasa ni je yang terlalu banyak fear dan suka overthink sampai mempengaruhi fitrah anak.

Just tell them the truth!
Bila anak dah aware tentang fungsi dan proses sunat, dia sendiri akan slowly develop that readiness dan willing untuk disunatkan. Percayalah,
and stop underestimating your child.

I’m confident to say this sebab saya dah lihat buktinya–
pada Haikal.

Pada pagi hari jadi dia tu, sebelum ke sekolah, Haikal beritahu papanya,
“Pa, sempena birthday Haikal hari ni, Haikal nak hadiahkan diri sendiri. Haikal nak sunat.”

Tepat jam 2.30pm, kami pick up Haikal dari sekolah, terus ke klinik, dan lepas 15 minit, semua settle.
And just like that–
Haikal dah sunat.

Memang mudah.
Tapi kemudahan ni datang selepas setahun lebih kami buat persediaan mental terhadap Haikal, dan selepas 2 kali kami gagal nak sunatkan Haikal.

Tapi despite semua “drama” yang Haikal tunjukkan sepanjang proses persediaan mental tu, we strongly believe–
masanya akan tiba, Haikal akan bersedia, dan semuanya akan mudah.

Dan akhirnya hari ni kami dapat lihat–
kuasa Allah yang sentiasa mengikut sangkaan hambaNya.
Dengan begitu2 saje–
Haikal minta disunatkan.

But of course Haikal tak sunat sambil senyum. Of course Haikal menangis, especially masa cucuk bius tu.

Sebab memang–
SUNAT ITU SAKIT.

Tapi sebab he’s aware and mentally ready, masa nangis tu, Haikal tak memberontak. Dia cuma pandang wajah saya dan minta saya gosok dahinya, sementara tangan dia genggam kuat pergelangan tangan saya.

I could feel his pain.
But i could feel his braveness too ?

Keluar dari bilik doktor, Haikal tengok “burung” dia dan sayup2 saya dengar Haikal cakap dengan suara bergetar,
“Alhamdulillah Haikal dah sunat.”

Hari ni genap 15 hari lepas Haikal sunat.
Alhamdulillah masa hari ke-7 Haikal dah boleh pakai seluar, dah boleh main bola, dah boleh naik basikal. Walaupun berderau darah mak dia tengok anak tetiba naik basikal.

Apa pun, lega sangat urusan jaga Haikal dan proses penyembuhan dia dipermudahkan. Mak dia pun takdelah tak cukup tidur sampai eyebag sebakul ke apa. Semuanya mudah alhamdulillah.

Tapi ada sekali tu, masa Haikal tengah terlantar dengan kain pelikatnya, dia tiba2 cakap,
“Mama, i miss your cuddles. Bila Haikal dapat peluk mama kuat2 lagi? Bila nak peluk je sakit.”

Lalu termenitiklah air mata si ibu berhati tisu ini.
Tapi bila dah boleh main bola apa semua tu, langsung tak ingat nak peluk mak kau kan.Pakpompakmustapeyy betul.

Sekian, begitu lah kisah sunat anak teruna saya. Dan sebagai orang yang baru sangat pengalamannya, let me share some of my personal tips.

SEBELUM SUNAT:

1. Stop tipu anak cakap “sunat tu tak sakit”. Tell them the truth. Dan dalam masa yang sama, ulang2 kebaikan dan ganjaran yang dia dapat lepas sunat.

2. Jangan momokkan sunat sebagai denda atau hukuman bila anak buat salah. Contohnya, “Siap kau. Satgi mak sunatkan kau baru tahu!”

3. Ada banyak kaedah sunat: Smart Clamp, Jahitan, Sutureless, etc. Do some readings dan pilihlah yang paling kena dengan keadaan fizikal anak dan kemampuan kewangan. Jumpa doctor dan tanya betul2 dulu. Jangan setakat ikut cakap2 orang. Jiran sebelah guna teknik clamp, kau pun nak clamp. Si Abah guna batang pisang masa sunat tahun 1988 dulu, kau pun nak anak guna batang pisang. Tanya doktor dulu. Yang nak disunatkan ialah burung si anak, bukan burung abah atau burung jiran sebelah.

4. Tak salah nak bagi reward untuk raikan anak sunat. Bagi la hadiah apa pun. Tapi yang paling penting, fahamkan anak tentang kebaikan sunat itu sendiri. Hadiah tu sampingan je, tapi manfaat yang lebih besar adalah daripada proses sunat tu sendiri.

SEMASA SUNAT:

1. Sebelum masuk bilik bedah, make sure anak dah makan, dah buang air dan dah bersihkan diri.

2. Teman anak kat bilik bedah dan tenangkan dia supaya tak meronta.

3. Ajar anak teknik pernafasan masa cucuk bius untuk minimize rasa sakit.

4. Jangan sesekali cakap kat anak, “Jangan nangis. Anak lelaki mana boleh nangis. Malu orang tengok.” Nonsense! Biarkan anak menangis. Itu fitrah manusia. Orang tengah sakit, takkan nak expect dia senyum pulak?

5. Nak bagi gajet masa sunat? Terpulang. Mungkin berguna juga. Banyak kajian menunjukkan screen time boleh bertindak sebagai “painkiller” dan hilangkan sakit dalam masa 3 saat. Tapi bagi saya, bila lagi anak nak belajar manage rasa sakit kalau bukan time sakit itu sendiri. Lagipun proses sunat tak ambil masa lama. 10-15 minit je.

SELEPAS SUNAT

1. Penjagaan lepas sunat bergantung kepada kaedah yang digunakan. Tapi benda basic yang parents kena tahu: tempat luka potong tu perlu sentiasa kering untuk elakkan infection. Lepas buang air atau lepas mandi, kena letak anak kat tempat berangin supaya cepat kering. Ada yang suggest guna hair dryer (without heat) atau kipas USB tu.

2. Kalau doktor ada bagi antibiotic, makan ikut masa yang ditetapkan. Doktor yang sunat Haikal tu cakap, banyak kes yang burung swollen dan infected sebab tak makan antibiotic. Hmm kesian burung .

3. Rancang aktiviti masa anak “berpantang”. 3-4 hari pertama anak akan banyak baring je. So diorang akan rasa bosan kalau takde aktiviti. So selain tengok TV, main game, dan main phone, rancang la jugak aktiviti lain yang boleh dibuat sambil baring. Macam Haikal, dia banyak main Haikal’s Game Book, main lego dan baca buku. Sebelum sunat memang dah standby banyak2 buku baru untuk dia baca. Haikal selalunya lepas 1-2 hours TV, dia akan switch off sendiri dan cakap “i need to refresh my brain.” Ok whatevsss

4. Bab makan, seminggu pertama tu pantang dulu makan udang, sotong, kerang, ketam, telur, etc. Banyakkan ikan isi putih dalam menu anak. Seeloknya ikan haruan. Macam Haikal, memang hari2 makan haruan. Tapi saya variasikan cara masakan. Haruan sup, haruan bakar, haruan goreng, haruan stim, haruan masak kicap, haruan kari, etc. Andd banyakkan makan buah. Vitamin C boleh cepatkan penyembuhan.

5. Cara basuh kencing: Boleh guna syringe atau isi air dalam mangkuk kecik (campur sikit dengan saline solution) dan rendamkan hujung ? beberapa kali sampai yakin bersih.

Ok dah. Tu je.
Fuhh dah lama tak tulis pepanjang cemni.

Semoga perkongsian saya ni dapat beri kebaikan kepada ibu bapa yang plan nak sunatkan anak masing2 tak lama lagi.

Kepada anak2 yang bakal bersunat–
GOOD LUCK.
Jangan risau, sunat tu tak sakit pun.
Macam kena gigit semut jurrr..
BAHAHAHAH.


Santan Basi Jangan Buang! Lapisan Minyak Boleh Guna Lembapkan Kulit Dan Atasi Masalah Kulit Sensitif.

Biasanya jika santan dah bagi basi memang tak boleh dibuat masak. Mesti ada antara kita yang terus buang.
Jadi jika tak nak membazir, apa kata anda buat santan tu jadi minyak kelapa. Biasanya jika dibeli di kedai mahal. Jika buat sendiri mesti jimat!

Minyak kelapa ni bagus untuk lembapkan kulit dan atasi masalah ekzema.

Ikuti perkongsian wanita ini. Menurutnya hanya santan segara sahaja , bukan santan kotak.

JANGAN BUANG SANTAN BILA DAH BASI. DALAM LAPISAN ITU BOLEH CANTIK KAN KORANG PUNYA KULIT BERSERI.

Musim PKP dan bulan puasa ramai buat kuih dan desert. Sama dengan kak hanie. Buat kuih muih untuk makan berbuka. Kebanyakan kuih Tradisional banyak guna santan segar. Betul kan.

Bila dah beli banyak ada yang tak terguna. So basi la keesokan nya. Rasa sayang je dah basi.

Akak jenis tak kesah kalau santan ni terbiar dan berlapis. Maksudnya,Santan ni dah basi dan tak boleh gunakan lagi akak lagi suka. Ehhh suka pulak. Kenapa pulak tu.

Meh akak nak share Santan basi ni boleh hasilkan minyak kelapa untuk cantik kan kulit.

Dulu masa kak hanie Dan kembar ekzema tahap teruk. Santan ni la selalu oder dekat shariah. Dia pun dah tau kalau ada santan tak guna terus je bagi. Sebab Santan basi tu ada lapisan minyak yang boleh jadikan kulit cantik.

Dia boleh lembabkan kulit kita.
Korang pergi la beli minyak kelapa Dara memahal Kat luar. Buat sendiri lagi jimat.

Setiap gambar ni akak story macam mana nak buat minyak kelapa dara.

❌❌Penting!!!!!
Hanya penggunaan Santan tanpa bahan pengawet dia menjadi. Kalau campur bahan pengawet memang tak menjadi minyak kelapa dara.

INI CARA PENYEDIAAN

Please share benda yang manfaat supaya ramai ibubapa boleh buat sendiri untuk kulit anak sensitif.

Kredit: Syahirah Hanie